Viber osuđuje povredu privatnosti korisnika Votsapa\nTanjug 11. januara 2021. 14:35\nSAN FRANCISKO – Rakuten Viber, jedna od vodećih globalnih aplikacija za besplatnu komunikaciju, izrazila je ogorčenost povodom nedavno ažuriranih uslova privatnosti korisnika Votsapa, saopšteno je danas iz te kompanije.\nKorisnici Votsap aplikacije su ranije imali izbor da ne dele svoj broj mobilnog telefona sa Fejsbukom, a od sada će to biti obavezno i dat im je rok od 30 dana da daju svoj pristanak kako bi uopšte mogli dalje da koriste svoje naloge na toj platformi, navodi se u saopštenju Vibera dostavljenom Tanjugu.\n„Privatnost korisnika je bukvalno zgažena kroz nedavno ažuriranje aplikacije Votsap. Na ovaj način je jedno od najvažnijih prava korisnika potpuno marginalizovano, i bojim se da će ovaj neslavni rekord u nepoštovanju privatnosti uskoro biti nadmašen od strane istih aktera“, izjavio je Đamel Agaua, generalni direktor aplikacije Rakuten Viber.\nPrema oceni Vibera, ovim gestom je „završena potpuna integracija Votsapa u Fejsbuk, i podaci korisnika te aplikacije za razmenu poruka biće korišćeni za monetizaciju više nego ikada pre – što će sigurno zabrinuti korisnike koji žele da njihova međusobna korespondencija ostane privatna“.\nDo 4. januara, Votsap je tvrdio da je „privatnost korisnika deo DNK“ te aplikacije i da se koncept usluga dostupnih na njoj zasniva na principu privatnosti, podseća Viber. Tada s tvrdilo da poruke sa Votsapa neće biti vidljive na Fejsbuku, i da je jedina namena integracije te dve platlforme unapređenja usluga korisnika Votsapa. Međutim, ovi navodi su u međuvremenu izbrisani iz pravilnika korišćenja aplikacije, napominje Viber i poručuje da ostaje veran svom principu nedeljenja podataka svojih korisnika sa Fejsbukom i da su svi poslovni odnosi sa tom kompanijom prekinuti.\n„Nijedan vaš podatak ne deli se, niti će biti deljen sa Fejsbukom“, naglašava se u saopštenju Vibera.\nTanjug je ranije danas izvestio da je turski tržišni regulator pokrenuo istragu protiv Votsapa i njegovog vlasnika Fejsbuka nakon što je ta aplikacija za razmenu poruka zatražila od korisnika da dozvole Fejsbuku prikupljanje njihovih podataka, uključujući brojeve telefona i lokacije.


Ona je istakla i da je taj grad primer kako manje sredine mogu da se izdvoje od ostalih.\n"Pokušavamo da podignemo Niš, koji je bio centar elektronske industrije, a svaki kraj Srbije ima svoje specifiènosti i jaèine, Beograd i Novi Sad svakako centre za razvoj softvera, a Niš ima sve predispozicije da bude centar hardvera i robotike i to je ono na èemu zajedno sa njima, radimo", rekla je Ana Brnabiæ u Gradskoj kuæi.\nOna je u diskusiji "Potencijali i izazovi razvoja IT sektora u manjim sredinama" rekla da Zrenjanin nekoliko godina ima Webiz konferenciju, kao i Tehnièki fakultet koji shvata važnost rada sa privredom, što je, kako istièe, navelo pojedine kompanije poput "Levi 9" da svoju kancelariju otvore prvo u tom gradu, a tek onda u Beogradu.\n"To je za mene i bio pokazatelj da se u Zrenjaninu dešava nešto posebno, pored toga postoji i Biznis inkubator koji je veliki podstreh za start ap kompanije koje treba da budu okosnica razvoja IT u Srbiji i koje æemo se truditi da podržimo", rekla je Brnabiæeva i navela da od decembra prošle godine Zrenjanin ima i IKT Klaster koje pomaže i lokalna samouprava.\nPrema njenim reèima, potrebno je drugim sredinama pokazati kako zajedno rade lokalna samouprava, privreda i civilni sektor da bi se, kao u Zrenjaninu, napravila sinergija zbog koje je taj grad IT centar Srbije.\nMinistarka Brnabiæ je kazala da je iz budžeta Srbije za 2017. godinu obezbeðeno oko 10 miliona evra za podsticaj IT industrije, a najveæi deo namenjen je za infrastrukturu - završetak nauènog parka u Novom Sadu i poèetak nauèno-tehnološkog parka u Nišu.\nPosle uèešæa u panel-diskusiji "Potencijali i izazovi razvoja IT sektora u manjim sredinama" ministarka je sveèano u zrenjaninskom hotelu "Vojvodina" otvorila ovogodišnju Webiz edukaciju, koja se od 2014. godine održava u Zrenjaninu i koja predstavlja najkvalitetniji edukativni dogaðaj namenjen poslovnim ljudima koji obraðuje temu poslovne primene interneta.\n42m² 46.000€, Beograd, Rakovica, Kanarevo brdo, Velizara Stankoviæa


TV Novi Bečej • Sanja Milenković • 25. novembar 2021. • 16:09 •\nIako o poreklu Roma i njihovoj istoriji ne postoje pisani izvori, na osnovu postojećih tragova, literature, proučavanja legendi i usmenog predanja, istraživači su saglasni da Romi vode poreklo iz Indije. Oni danas žive u svim zemljama sveta i teško je sa sigurnošću utvrditi broj, ali prema nekim procenama, samo u Evropi živi između 10 i 15 miliona Roma. Ipak, oni su u nepovoljnom položaju u skoro svim oblastima života: u obrazovanju, zapošljavanju, zdravstvu, stanovanju, učešću u javnom životu, pa je Opština Novi Bečej u cilju rešavanja ovog kompleksnog problema usvojila novi, lokalni, akcioni plan koji se odnosi na period od 2021. do 2025. godine, potvrdila je Renata Kamberović, koordinatorka za romska pitanja Opštine Novi Bečej.\nKako ističe, Romi se često susreću sa diskriminacijom što predstavlja otežavajuću okolnost u potrazi za zaposlenjem, dok je koren problema u većini slučajeva nizak stepen obrazovanja na šta je i u prethodnom periodu stavljen akcenat.\nU okviru projekta osmišljenog povodom Svetskog dana Roma koji, osima lokalne samouprave, podržao i Pokrajinski sekretarijat za obrazovanje, propise, upravu i nacionalne manjine – nacionalne zajednice, tokom septembra održana su predavanja na temu ranih brakova, kao i zapošljavanja i uspešnog predstavljanja i komunikacije sa institucijama. Projekat je krunisan prigodnim muzičkim programom održanim u dvorištu Narodne biblioteke Novi Bečej, gde su romska kultura i tradicija prikazani u najboljem svetlu.\nViše o ovoj temi saznajte u sredu, 1. decembra, od 20 časova, u novom izdanju emisije “Iz mog ugla”.


Beta 28. juna 2016. 09:45\nNemačka kompanije Folksvagen postigla je sporazum o isplati 14,7 milijardi dolara odštete vlasnicima automobila u SAD, pošto je priznala da je koristila softver za lažiranje kontrole izduvnih gasova.\nNeimenovana osoba upoznata sa slučajem izjavila je u ponedeljak da je Folksvagen pristao da popravi ili otkupi automobile u koje je ugradjen sporni softver i da svakom vlasniku plati do 10.000 dolara.\nDeset milijardi dolara je predvidjeno za popravku ili otkup oko 475.000 automobila, kao i za dodatno obeštećenje izmedju 5.000 i 10.000 dolara za svakog vlasnika.\nSporazum predvidja i uplatu 2,7 milijardi dolara u fondove za zaštitu životne sredine i još dve milijarde dolara za istraživanje zelene tehnologije.\nZvanična odluka o sporazumu o isplati odštete trebalo bi danas da bude saopštena, a pre toga dogovor mora da odobri sudija. Vlasnici automobila mogu da odbiju ponudu Folksvagena i da privatno tuže kompaniju.\nIstražitelji su utvrdili da su ti automobili emitovali 40 veću koncetraciju izduvnih gasova od predvidjenih što može da izazove disajne probleme kod ljudi.\nOvim sporazumom nije uključeno oko 90.000 automobila s trolitarskim dizel motorima koji su imali ugradjenu drugu verziju problematičnog softvera.\nNemački proizvodjač autmobila se suočava i sa mnogim drugim kaznama i mogućim kriminalnim optužbama, pošto je priznao da je proizveo 11 miliona vozila širom sveta sa dizel motorima u koje je ugradjen softver koji prikazuje lažne podatke na testovima emisije štetnih gasova.


Država prodaje Telekom preko Limunda\nod Admin taj Ned 13 Mar 2011 - 4:38\nBEOGRAD, 11. mart 2011, – Kompanija „Telekom Srbije“ od ponedeljka će biti u ponudi na popularnom sajtu za aukcijsku prodaju „Limundo“, saopštio je kabinet premijera Cvetkovića. Vlada Srbije smatra da će ovim putem, korišćenjem savremenih elektronskih medija, doći do najbolje cene za prodaju ovog državnog telekomunikacionog giganta.\n- Već mesecima nismo dobili nijednu dobru ponudu za Telekom – rekao je Cvetković – Onaj meksički tajkun Karlos je ponudio jedva osamsto miliona, a od toga ne možemo da isplaćujemo penzije ni godinu dana. Treba nam bolja cena da bismo mogli da isplaćujemo penzije sve do izbora, jer penzioneri čine presudnu masu biračkog tela – objasnio je premijer.\n- Odlučili smo da stavimo Telekom na „Limundo“ jer smo čuli da je jako efikasan. Moja sestričina prodaje preko njega neke anti-celulit pomade iz Ukrajine i reče mi da baš dobro idu, a i Mrkin komšija valja neke polovne telefone već godinu dana i kaže da lepo kaplje – pojašnjava Cvetković i nastavlja - Tako da smo uvereni može da se mazne dobra lova od „Telekoma“ preko Limunda .\nGlavni vođa pregovora sa Limundom bio je ministar Oliver Dulić, koji je već postao poznat po tome što ume da napravi dobre dogovore sa predstavnicima IT industrije.\n- Nije bilo lako, ali uspeli smo da dobijemo jako povoljnu cenu od „Limundovaca“ – rekao je Dulić – Oni su nam dali da postavimo Telekom na njihov sajt za samo 60.000 eura, što je zaista povoljno. Naravno, sve je išlo po zakonu i putem tendera. Dobili smo ponude od još dve Internet kompanije za aukcijsku prodaju: lićdu-trejd.blogspot.com i olibg75.freewebsite.net . Međutim, obe ove kompanije su dale znatno skuplju ponudu, pa smo se na kraju odlučili za „Limundo“, objašnjava Dulić.\nKako saznaje Njuz, početna cena Telekoma biće 100 dinara.\n- Možda to deluje malo za početak, ali građani ne treba da se brinu, sve je to deo strategije prodaje na „Limundu“ – dodaje Mirko Cvetković – rekla mi je sestričina da stavimo na početku nisku cenu jer onda se ljudi navuku, misle „vidi što je jeftino, daj da uletim“, i onda ih ‘vataš na tu foru i pumpaš cifru – objasnio je premijer novinarima.


SEEbiz.eu / Zlato na prekretnici\nzlato unca zlata tržišta-roba John Paulson\nDatum objave: 17.11.2014. - 19:46:24\nBEOGRAD - Hedge fondovi u svetu nastavljaju sa najbržom rasprodajom svojih pozicija u zlatu.\nNajnoviji podaci američke vlade pokazuju da su futuresi na zlato pali za dodatnih 14 odsto, a imovina fondova vezanih za ovaj dragoceni metal dostigla je petogodišnji minimum, kažu analitičari brokerske kuće Prudence Capital za Tanjug.\nIako je cena zlata na berzama minule sedmice zabeležila najveći dvodnevni rast još od juna 2014, kada je trgovanje završeno na ceni od 1.185 dolara za finu uncu, njegova cena je i dalje niža za15 procenata od ovogodišnjeg maksimuma iz marta, kada je vredelo 1.391 dolar.\nMultimilijarder i vlasnik jednog američkog hedge fonda John Paulson pre dve godine je imao preko 40 odsto svojih investicija i poslovima vezanim za zlato. U toku prošle godine klijentima je poručio da obustavlja sve investicije u zlatne poluge, jer se ne može utvrditi kada bi inflacija mogla biti pokrenuta.\nU vezi s tim, u Švajcarskoj će 30. novembra biti održan referendum kojim se želi sačuvati švajcarsko nacionalno zlato od kojeg se očekuje da bude temelj švajcarskog finansijskog sistema.\nU slučaju pozitivnog rezultata na referendumu, ukazuju iz Prudence Capitala, švajcarska centralna banka bi morala da kupi više od 1.500 tona zlata, koje bi platili oko 55 milijardi dolara.


Godišnji razgovori SAD Kina u toku\nAmerički državni sekretar Džon Keri i kineski predsednik Ši Djinping, Peking, 9. juli, 2014.\nNajviši američki i kineski zvaničnici naglasili su značaj saradnje na početku godišnjih razgovora u Pekingu, koji će trajati dva dana.\nNa ceremoniji otvaranja ovogodišnjeg “Strateškog I ekonomskog dijaloga”, kineski predsednik Ši Djinping poručio je da bi konfrontacija izmedju SAD i Kine “definitivno bila katastrofalna”.\n"Treba da se uzajamno poštujemo i ophodimo jedni prema drugima na jednakim osnovama, poštujemo medjusobni suverenitet i teritorijalni integritet i medjusobni izbor razvojnog puta. Treba da izbegavamo nametanje svojih mišljenja i modela jedni drugima.”\nIsto raspoloženje izneli su državni sekretar Džon Keri i sekretar za finansije Džek Lu koji predvode američku delegaciju.\nKeri je rekao da SAD ne pokušavaju da “zauzdaju” Kinu već se nadaju da će postati “mirna, stabilna i prosperitetna” i doprineti regionalnoj stabilnosti.\n"Uprkos našim razlikama, naše dve zemlje imaju mogućnost da nadju zajedničke tačke. To je osnova na kojoj treba da gradimo decenije prosperiteta za budućnost i stvaramo mogućnosti za stabilnost i mir u isto vreme.”\nTakve pomirljive javne izjave su uobičajena pojava na tradicionalnim godišnjim razgovorima SAD i Kine. Medjutim, u privatnim sastancima, obe strane moraju da se bave osetljivim pitanjima koja predstavljaju izazov za bilateralne odnose.\nJedna od oblasti gde postoje neslaganja su ekonomska pitanja kao što je vrednost kineske valute i američki pristup kineskom tržištu.\nKineski pomorski sporovi sa susedima u Istočnom i Južnom kineskom moru verovatno će biti dodatni izvor trvenja u razgovorima. Mnoge azijske zemlje optužuju Kinu da koristi svoju sve veću vojnu moć da agresivno zastupa svoje interese u tim sporovima i eksploatiše prirodne resurse u regionu.


Sa Malog Kalemegdana su obavestili javnost da je nakon drugoh testiranja i laboratorijskih analiza utvrđeno prisustvo virusa kovid-19 kod samo jednog igrača - Lojda - te da su ostali članovi tima i stručnog štaba negativni.\nDetalj sa meča KK Crvena zvezda - Olimpijakos\nU saopštenju Zvezde se dodaje:\n- Klub je u konstantnom kontaktu sa Evroligom koju je informisala o novonastaloj situaciji. Nakon konsultacija sa Evroligom i lekarskim timom našeg kluba i takmičenja, odlučeno je da ekipa u ponedeljak uveče otputuje za Rusiju, gde bi u utorak od 18 časova trebalo da odigra meč 16. kola Evrolige sa Zenitom.\nKlub koristi ovu priliku da pohvali hitnu reakciju ABA lige koja je odložila utakmicu 11. kola regionalnog takmičenja, u danu kada smo saznali da je virus kovid-19 pogodio naš tim, prvi put ove sezone.\nKK Crvena zvezda i dalje će se najstrožije pridržavati svih zdravstvenih mera propisanih od strane nadležnih organa Republike Srbije, a o svim daljim dešavanjima ovim povodm detaljno ćemo informisati javnost u narednim danima.


utorak, 25 decembar 2018 10:10\nVećina zgrada u Evropi starija je od 40 godina i u velikoj meri ne zadovoljava potrebe. Slaba izolacija, krovovi koji prokišnjavaju, vlaga, loše prirodno osvetljenje i neefikasna kontrola temperature ozbiljno utiču na dobrobit stanovnika tih zgrada. A u takvim neodgovarajućim uslovima živi jedan od šest stanovnika Evrope, ili gotovo 90 miliona ljudi.\nEvropska unija usvojila je direktivu koja članicama nalaže da pospeše modernizaciju zgrada i rešavanje tog problema kojem do sada nije bilo posvećeno dovoljno pažnje.\nDve trećine svih zgrada staro je više od četiri decenije i svega oko 10% bi moglo da dobije sertifikat A ili B o energetskim svojstvima nekretnina. Trenutno, taj problem se ne rešava dovoljno efikasno pošto godišnja stopa obnavljanja zgrada ne premašuje dva odsto. Razlozi su uglavnom nepostojanje odgovarajućih podsticaja za obnovu, ne-finansijske prepreke i odsustvo svesti o prednostima renoviranja zgrada, navodi se u studiji Barometar zdravog doma (Healthy Homes Barometer), prenosi EURACTIV.com.\nTo bi, međutim, od početka sledeće decenije trebalo da se promeni, nakon što je Evropska unija definisala set pravila pod nazivom Direktiva o energetskim performansama zgrada (EPBD), koja zemljama članicama nalaže da izrade dugoročne strategije renoviranja.\nNovousvojena regulativa praktične detalje za unapređenje modernizacije zgrada uglavnom prepuštaju članicama EU, delom i zbog velikih razlika u urbanoj slici Evrope, ali se očekuje da će svi pribeći instrumentima kao što su podsticaji i bolji pristup informacijama.\nEvropski komesar za energetiku Maroš Šefčovič ocenio je da je "od ključnog značaja da odluke budu zasnovane na utemeljenim, uporedivim i pouzdanim podacima. To je jedini način da se suočimo sa izazovom stanovanja i da ispunimo uzete ciljeve u oblasti enrgetike i klime".\nIako fokusirana na energetske performanse, budući da zgrade sa 40% učestvuju u potrošnji energije i sa jednom trećinom u štetnim emisijama, Direktiva o energetskim performansama pokriva i pitanja zdravlja i komfora u stambenim prostorima.\nU izdanju za 2018. godinu, studija Barometar zdravog doma bavi se, u svetlu EPBD, i faktorima koji štete zdravom okruženju u stambenim objektima i, po prvi put, i u poslovnim prostorima.\nPrema toj studiji, najteži zdravstveni poremećaji indicirani su u domaćinstvima u kojima je zimi isuviše hladno, pošto niske temperature utiču na imuni sistem, verovatnoću pojave kardiovaskularnih problema i na rizik naglog pada telesne temperature. Faktori poput vlage ili neodgovarajućeg osvetljenja utiču na pojavu astme i na nesanicu.\nStudija je pokazala i da u slučaju porodičnih kuća, za razliku od stanova i stambenih zgrada, loša izolacija može da udvostruči opasnost od zdravstvenih problema. Kod porodičnih kuća rizik povećava to što imaju više spoljnim uticajima izloženih elemena, poput krova, zidova, vrata i prozora, pa može da se javi i više problema.\nEvropa će upravo porodičnim kućama morati da posveti više pažnje u svojim pripremama za veliko renoviranje, pošto je populacija predgrađa u periodu između 1961. i 2011. godine, u jeku bega ljudi iz gradskih centara, porasla u proseku za 54% više od urbane populacije.\nUz upozorenje da se predgrađa često zanemaruju kada se na dnevni red stavlja pitanje zdravlja stanovanja, u studiji je upućen poziv vladama zemalja EU i industriji da se "posvete potrebama i prednostima koje karakterišu te rastuće zajednice".\n(Napomena: tekst je u potpunosti preuzet sa sajta Euractiv.com)


Nastala je psihoza, ljudi smirite se, pa i da odete da se testirate zarazićete se\n"Ima sve više i više zaraženih i to ljude zbunjuje – a zaražen nije isto što i bolestan", rekao je dr Nestorović za Tv Prva.\n"Virus kao virus nije oslabio, to je isti virus, ali je oslabio njegov indeks prenosivosti. Taj indeks je ispod jedinice svuda u Evropi", objasnio je pulmolog Branimir Nestorović.\n"Sada je leto, ljudi su više napolju, ređe dolaze u kontakt, vitamin D i šetnja utiču na jačanje imuniteta. Ima više zaraženih, ali sa blagim simptomima", rekao je on.\n"Epidemija neće moći da se završi dok ljudi ne steknu taj kolektivni imunitet,\na nova istraživanja pokazuju da je taj kolektivni imunitet blizu", dodao je dr Nestorović.\nOn je kazao da, gledajući kako su prošle druge zemlje za koje se smatra\nda su se dobro izborile sa epidemijom, kao Nemačka, Srbija dobro prolazi, čak i sa gorim scenarijom od trenutnom.\n"Ljudima izgleda kao da smo na početku, ali mislim da će do sredine jula\nsve da prođe", naglasio je dr Nestorović.\n"Test nije sasvim specifičan za ovaj virus, PCR test pokazuje da ste vi #bolesni od nekog virusa koja pripada koronavirusima, vi možete imati neku od drugih infekcija, a da budete pozitivni. Moguće je da se korona\npreklopila i sa nekim drugim virusom.", rekao je dr Nestorović.\n"Nastala je psihoza, čak i kad odete da se testirate, dok čekate možete #da se zarazite. Dakle, na testiranje, kao i na početku, treba da idu oni koji imaju temperaturu preko 38 i otežano disanje", rekao je dr Nestorović za Tv Prva.


Milorad Dodik, predsjednik SNSD, rekao je nakon sastanka sa Draganom Čovićem, liderom HDZ BiH, da je saradnja ove dvije stranke na visokom nivou, ali da postoje i razlike kao što je pitanje ulaska BiH u NATO.\nKljučno pitanje današnjeg razgovora bilo je izborna reforma, a kako je rekao Dodik ne treba očekivati rezultat te reforme dok se ne riješi pitanje izbora člana Predsjedništva iz Federacije BiH.\n“Protiv toga smo da se uvede institut prijevremenih izbora i spajanja lokalnih i opštih izbora”, rekao je Dodik dodajući da se mora obezbijediti da svaki narod sebi bira svoje predstavike.\nTakođe naglasio je da 14 prioriteta koje su stavljeni pred BiH da im se selektivno pristupa i da ne može zadnje pitanje da ostane opstanak OHR i stranih sudija. Kako je rekao na taj način se izbjegavaju suštinska pitanja u BiH.\nNakon sastanka stranačkih delegacija, Čović je rekao da je zajednički stav ove dvije partije da se obezbijedi legitiman izbor i Bošnjaka i Hrvata i Srba.\n“Zajednički stav je da je CIK nelegalan i to jasno govorimo”, rekao je Čović dodajući da je zajednički stav da mandati treba da pripadnu stranci.


pink.rs | Dačić: Prioritet zaštita državnih interesa i evrointegracije\nDačić: Prioritet zaštita državnih interesa i evrointegracije\nŠef srpske diplomatije Ivica Dačić ponovio je večeras da je prvi prioritet Srbije zaštita nacionalnih i državnih interesa, a zatim i evropske integracije zemlje.\nNa konstataciju da iz Brisela, ipak, kažu da su reforme toliko slabe da ne daju argumente za otvaranje drugih poglavlja, Dačić je rekao da to nije tačno.\n"Niko ne spori da postoje primedbe, ali netačno je to što kažu, jer se pred svaku sednicu Evropskog saveta čeka izveštaj Službe za spoljne poslove, do skora službe Mogerinijeve, i uvek se čeka - da li je bilo napretka u dijalogu. Ako nije, onda otvaramo jedno, u 'vrh glave' dva poglavlja", rekao je Dačić.\nŠef diplomatije je istakao da će, sve dok postoji korelacija između državnih i spoljnopolitičkih interesa, Srbija voditi takvu politiku - zaštite nacionalnih i državnih interesa i evropskih integracija.\nDačić je rekao i da ne postoji kao uslov da Beograd reši pitanje odnosa sa Prištinom priznanjem Kosova da bi Srbija ušla u EU.\n"Sve dok postoji određena korelacija između našeg evropskog puta i zaštite državnih interesa, i dok jedan nije suprotan drugom, imamo to kao naše prioritete i nećemo voditi politiku na uštrb naših nacionalnih i državnih interesa", rekao je Dačić.\nOn je podsetio da je do zastoja u dijalogu došlo kada je Priština uvela takse.\nPrema njegovim rečima, podela Kosova nije bilo na dnevnom redu dijaloga.\n"Ja sam to iznosio u javnosti kao svoj predlog, o tome nije bilo dijaloga na najvišem nivou", rekao je Dačić.\nKako je naveo, bez kompromisa nema rešenja tog pitanja i kompromis mora da vodi računa o interesima Srbije, a kako će to kompromisno rešenje da bude postignuto - o tome, kaže, nema svrhe govoriti sada, jer nema dijaloga.\nDačić je istakao da je Srbija nezadovoljna time što je do sada otvoreno 18 od 35 poglavlja u pregovorima sa EU i naveo da je za to kriv mehanizam koji funkcioniše u slučaju Srbije - da se napredak, pre svega, ocenjuje spram toga ima li napretka u dijalogu sa Prištinom, a ne u procesu sprovođenja reformi.\nDAČIĆ U SARAJEVU: Srbija je na dobrom reformskom putu, prioritet EU\nDačić: Apelujemo na mir bez sukoba i incidenata i na jedinstvo srpskog naroda!\nDAČIĆ: Mnogo veće razumevanje za Srbiju!\nVijetnam potvrdio stav o nepriznavanju nezavisnosti Kosova\nDačić sa ambasadorom Azerbejdžana: Srbija zahvalna na podršci! (FOTO)\nDačić primio čestitke Trampa i Tilersona


::Pećinci: Sremci na Banjici\nFudbaleri Donjeg Srema će u predstojećem, 20.kolu, Superlige Srbije gostovati na Banjici ekipi Rada. Ovo će biti prvi meč Sremaca od kada je došlo smene u stručnom štabu, kada je klupu preuzeo Nebojša Vučković.\n::Irig: Voda iz Neradina higijenski neispravna\nIzveštajem o ispitivanju vode sa izvorišta „Sveti Nikola“ u Neradinu ustanovljeno je da je voda higijenski neispravna zbog prisustva bakterije fekalnog i kolifornog porekla. Vodu je ispitao Zavod za javno zdravlje Sremska Mitrovica, i dao stručno mišljenje da voda sa izvorišta „Sveti Nikola“ nije za upotrebu.\nXIII sednica Opštinskog veća Opštine Ruma biće održana u ponedeljak 23. marta, u Gradskoj kući, sa početkom u 9 časova. Za sednicu je predložen dnevni red sa 18 tačaka, između ostalih i Predlog Odluke o promeni budžetske aproprijacije kao i Predlog Programa korišćenja sredstava budžetskog fonda za zaštitu životne sredine.\n::Ruma: Učenici muzičke škole ponovo uspešni\nUčenici Osnovne muzičke škole "Teodor Toša Andrejević" osvojili su četiri prve i četiri druge nagrade na renomiranim festivalima koji su održani protekle sedmice. Priznanja su osvojena na 14. festivalu vojvođanske tambure, održanom u Kuli i 16. festival umetničke tambure u Novom Sadu.\n::SP: Sredstva za sportske objekte\nOpština Stara Pazova i ove godine je obezbedila značajna sredstva iz budžeta za adaptaciju i rekonstrukciju sportskih objekata. Među prvima ta sredstva je iskoristio fudbalski klub “Jadran” iz Golubinaca gde je završen sistem automatskog zalivanja terena. Za izgradnju ovog sistema iz budžeta je izdvojeno 1.500.000 dinara


Srpska naučnica Emilija Stojanović u top 10 svetskih istraživača u košarci\n10/02/2021 10/02/2021 Budi uspešan by editor\nDvadesetosmogodišnjakinja iz Niša, dr sci. Emilija Stojanović, rangirana je u top deset svetskih istraživača u košarci, prema najnovijoj Expertscape listi.\n„Expertscape“ od 1997. godine rangira istraživače i institucije iz celog sveta prema njihovoj stručnosti i ekspertizi u više od 29.000 biomedicinskih tema. Ova priznata akademska lista obuhvata 256 naučnih disciplina.\nLista na kojoj se u top deset svetskih stručnjaka našla i dr sci. Emilija Stojanović formirana je na osnovu broja objavljenih naučnih radova od 2010. godine u prestižnim časopisima sa većim impakt faktorom, a koji su indeksirani u Web of Science.\nUspeh mlade naučnice utoliko je značajniji jer je ona u svet nauke ušla pre samo četiri godine, nakon završenih osnovnih studija na Fakultetu sporta i fizičkog vaspitanja u Nišu.\nVažno je istaći i da je ovaj fakultet postao apsolutno najbolji fakultet sporta u Srbiji i jedan od vodećih fakulteta u regionu Jugoistočne Evrope.\nPrema najnovijem akademskom rangiranju svetskih univerziteta (Šangajska lista za 2020. godinu) fakultet se našao između 101. i 150. mesta, među najboljim fakultetima sporta na svetu (Sport, Exercise and Health science) i jedini je iz Srbije koji se našao na ovogodišnjoj rang listi, piše RTS.\nSigurno je da istraživački radovi mlade naučnice doprinose ovom sjajnom rezultatu, ali i međunarodnom ugledu naučnika iz Srbije.\nEmilija je nedavno bila na čelu istraživačkog tima naučnika koji je dokazao kroz svoj međunarodno priznat rad da jedan od najzahtevnijih oblika vežbanja kod žena uzrokuje preoblikovanje srca bez oštećenja srčane funkcije.\nDobitnica je i nacionalne stipendije „Za žene u nauci“ za 2019. godinu.\nFoto: PR L’Oreal FWIS 2019.\nTagovi: emilija stojanović istraživači u košarci top 10\nBudi inspiracija, Budi kreativan, Urednički izborLutka Bernija Sandersa koju možeš sam da napraviš\nBudi naučnikNaučnici prvi put proizveli neuhvatljivi 99. element periodnog sistema


April 2018 - Page 4 of 15 - Radio Borovo 100,7 FM\n“Pesme za sva vremena”…\nBy Srđana Nikolić on 25/04/2018 / obaveštenja\nJugoslovenska muzička scena bila je jako uspešna i produktivna, iznedrila je veliki broj izvođača sa izuzetnim vokalnim sposobnostima iza kojih su ostali brojni »evergreen«-hitovi, pesme za sva vremena. Njihovih nastupa i hitova setićemo se i danas, decenijama posle njihovog nastanka, hitova koje su pevali Nada Knežević , Dragan Stojnić i\nGradsko veće Vukovara: DSS-ov Aleksandar Pribičević prešao u SDSS\nGradski većnik Aleksandar Pribičević, koji je u vukovarsko Gradsko veće ušao kao većnik Demokratskog saveza Srba (DSS) prešao je u Samostalnu demokratsku srpsku stranku (SDSS), izvestio je na početku današnje sednice Gradskog veća predsednik Tomislav Šota. Pribičević je rekao kako je nekoliko razloga za njegov prelazak u drugu političku opciju.\nBy admin on 25/04/2018 / obaveštenja\nU današnjoj emisiji “Na dnevnom redu” Radio Borova gost u našem studiju bio je Dušan Jeckov, načelnik opštine Negoslavci. Emisija je na programu svake srede od 12 i 10. Reprizni termin je četvrtkom od 19 časova.\nBorovo: Podela repelenata za zaštitu useva od divljači\nIz Lovačkog društva “Borovo” pozivaju meštane koji su vlasnici i korisnici poljoprivrednog zemljišta u pograničnoj zoni lovišta Gradac, da preuzmu repelente za zaštitu poljoprivrednih useva, s ciljem sprečavanja šteta od divljači. Repelenti su za poljoprivrednike besplatni, a sredstva za njihovu nabavku obezbedila je Opština Borovo iz svog budžeta. – Zahvaljujući\nČvorkovac: Od 1.maja počinje kontrola sadržaja zelenih kanti\nIz Komunalnog preduzeća “Čvorkovac” u Dalju apeluju na građane erdutske opštine da u zelene kante koje su predviđene za mešani komunalni otpad, ne odlažu vruć i mokar pepeo, travu i sve ostale vrste biorazgradivog otpada, papir, karton, staklo, plastičnu ambalažu, metal, tekstil, kao ni leševe uginulih životinja. U suprotnom,\nUspešan nastup vukovarskih gimnastičarki u Valpovu\nVukovarske gimnastičarke su 21.aprila učestvovale na takmičenju u Valpovu gde je održano 2. Kolo B i C programa Kupa Hrvatske regija Istok i 56. Kupa Slavonije i Baranje u ženskoj sportskoj gimnastici. Gimnastički klub Vukovar predstavljale su dvadeset četiri gimnastičarke. U B programu klub je imao jednu predstavnicu u\nBy Srđana Nikolić on 24/04/2018 / obaveštenja\nVuk Stefanović Karadžić- pisac, lingvist, filolog (1787. – 1864.) Vuk Stefanović Karadžić je bio pisac, filolog i reformator srpske azbuke i pravopisa. Rođen je 7. novembra 1787. godine u selu Tršić, nedaleko od Loznice. Preminuo je 7. februara 1864. godine u Beču. Vuk je jedna od najznačajnijih ličnosti srpske kulture\nInfo plus, 24. april 2018.\nVukovar u tri godine i tri meseca izgubio 2.596 stanovnika. Ako se odliv nastavi ovom dinamikom do kraja godine izgubiće blizu 10 odsto stanovništva, prema popisu iz 2011. – upozorava većnik Živog zida Pavao Josić. Povodom sutrašnje sednice Gradskog veća Vukovara oglasio se i SDP-ov Darko Buljan koji proziva gradsku\nSDP-ov Darko Buljan: Građani Vukovara jedini u okruženju plaćaju parking subotom poslepodne\nVećnik SDP-a u vukovarskom Gradskom veću Darko Buljan oglasio se saopštenjem za javnost, u kojem izražava nezadovoljstvo efikasnošću i radom gradske uprave i gradonačelnika. Podseća da je još 28. februara ove godine predao inicijativu za skraćivanje vremena naplate parkinga subotom. Istog dana ova inicijativa bila je tema na aktuelnom času\nŽivi zid: Vukovar u tri godine i tri meseca izgubio 2596 stanovnika\nU poslednje tri godine i prva tri meseca ove godine Vukovar je na različite načine izgubio 2596 stanovnika. Ako se odliv stanovništva nastavi tom dinamikom do kraja godine izgubiće blizu 10 odsto stanovništva od 27.683 stanovnika, prema poslednjem popisu iz 2011.godine, navodi u saopštenju za javnost Pavao Josić, većnik Živog\nUkupan broj poseta: 1277112


Rusija će priznati izborne rezultate na istoku\n28 oktobar, 2014\nPremijer samoproklamovane Narodne repubilke Donjeck, Aleksandar Zakarčenko, izlazi iz zgrade Centralne izborne komisije u Donjecku, u istočnoj Ukrajini, 11. oktobra 2014.\nRusija je saopštila da će priznati rezultate predstojećih izbora u dve separatističke regije istočne Ukrajine.\nMinistar spoljnih poslova Rusije, Sergej Lavrov, poručio je da će izbori, koji su zakazani za 2. novembar, biti važni da bi vlasti nepriznatih Narodnih republika Donjeck i Lugansk dobile legitimitet.\nDok je ostatak Ukrajine u nedelju izašao na birališta, skoro tri miliona birača nisu mogla da glasaju u istočnom delu zemlje, gde je u višemesečnim sukobima izmedju ukrajinske vlade i separatista ubijeno više od 3,700 osoba.\nPobunjenički lideri istočne Ukrajine, koji su u aprilu pokrenuli pobunu protiv vlade u Kijevu, izjavili su da će sprovesti sopstvene izbore.\nUkrajinski predsednik Petro Porošenko je planirano glasanje separatista nazvao “pseudo-izborima” koji grubo protivreče "duhu i tekstu" mirovnog sporazuma koji su njegova vlada i pobunjenici postigli prošlog meseca.\nAmerički državni sekretar Džon Keri je u toku posete Otavi izjavio da će “izbori koje održavaju pobunjenici” predstavljati jasno kršenje obaveza koje su prihvatile i Rusija I separatisti kada su podržali mirovni sporazum.\nAmerički predsednik Barak Obama u ponedeljak je saopštio da SAD neće priznati izbore u regijama pod kontrolom separatista ako ne budu u skladu sa ukrajinskim zakonom I održani uz pristanak ukrajinske vlade.\nSAD su pozdravile parlamentarne izbore u Ukrajini kao značajan korak u razvoju te zemlje. Izlazne ankete sa birališta kao i delimično prebrojavanje glasova pokazuju ubedljivu podršku prozapadnim strankama, što će predsedniku Petru Porošenku dati mandat da zemlju nastavi da usmerava ka Evropi.\nPreliminarni rezultati sa birališta pokazuju da su blok predsednika Porošenka i Narodni front premijera Arsenija Jacenjuka u značajnom vodjstvu u odnosu na opoziciju. Oni će verovatno formirati koaliciju koja će imati većinu mesta u ukrajinskom parlamentu, Radi. Porošenko je u ponedeljak apelovao na evropske delegate koji su posetili njegovu zemlju da ubrzaju prijem Ukrajine u Evropsku uniju.\n"Mislim da su izbori bili još jedan test koji je Ukrajina uspešno položila – ispit demokratije, otvorenosti, slobode – i zato bih vas zamolio da ubrzate proces ratifikacije sporazuma o pridruživanju u vašim zemljama. To bi bio gest važne podrške Ukrajini u ovom periodu”, ističe Porošenko.\nAmerički ambasador u Ukrajini, Džefri Pajat, ističe da će SAD podržavati težnju Ukrajine da se pridruži EU. On je izbore nazvao presudnim dogadjajem kada je reč o napretku koji su Ukrajinci ostvarili kako bi povratili svoje demokratske institucije.\n“Na osnovu izlaznih anketa jasno je da će solidna većina članova Rade podržavati ciljeve reforme i modernizacije ukrajinskih institucija.”\nPajat je istakao da će medjunarodna zajednica prihvatiti rezultate izbora, koji su, prema njegovim rečima, sprovedeni u skladu sa ukrajinskim ustavom. Nagovestio je da bi Rusija i sama trebalo da prizna izbore.\n"Što se tiče odnosa sa Rusijom, nadamo se da će Kremlj iskoristiti tu priliku da normalizuje odnose sa Ukrajinom kako bi de-eskalirao krizu izazvanu ruskom intervencijom u Donbasu i invazijom na Krim.”\nRusija je u martu izvršila aneksiju Krima posle višemesečnih nemira u Kijevu, u kojima je zbačen proruski predsednik Janukovič. Moskva je optužena da je podsticala separatističku pobunu u drugim delovima istočne Ukrajine, gde je oko 3,700 ljudi poginulo u borbama vladinih snaga i proruskih pobunjenika.\n"Ukrajina ne može da promeni svoju geografiju. Njoj je potreban stabilan, konstruktivni odnos sa Rusijom. Na osnovu razgovora sa liderima ove vlade, znam da Ukrajina želi da ostvari konstruktivan odnos sa Rusijom.”\nAmbasador Pajat je pozdravio nove antikorupcijske zakone Ukrajine, navodeći da je ključno da izgradi snažne mehanizme njihovog sprovodjenja. Takodje je istakao da će SAD i evropski partneri pružati tehničku pomoć i savete u tom pogledu, ali da Ukrajinci moraju da obave svoj deo posla.


UGLjEVIK: U TOKU KONKURS ZA DODJELU NOVIH 40 STIPENDIJA :: Semberija INFO ::\nUGLjEVIK: U TOKU KONKURS ZA DODJELU NOVIH 40 STIPENDIJA\nOpština Ugljevik u ovoj školskoj godini 2019/2020 stipendiraće 40 novih studenata.\n„Konkurs za dodjelu stipednija je u toku i trajaće do 13. novembra. Pravo na konkurs imaju svi redovni studenti za ovu školsku godine prvog ciklusa studija koji su prvi put upisali odgovarajuću godinu studija i koji se školuju na javnim visokoškolskim ustanovama u Republici Srpskoj, BiH i Srbiji, čije je prebivalište na području opštine Ugljevik i čija porodica živi na teritoriji ove opštine najmanje godinu dana“, rečeno je u Odsjeku za odnose sa javnošću opštine Ugljevik.\nZa novih 40 studenata stipendije će se dodjeljivati 10 mjeseci u godini, počev od oktobra, visina stipednije iznosiće 150 KM za studente koji su u prethodnoj godini imali prosjek od 6.5 do 8.4 a za studente koji su imali prosjek ocjena u prethodnoj godini 8.5 i više visina stipendije će iznositi 170 KM, pod uslovom da su položili sve ispite iz te godine, navodi se u saopštenju.\nDjeca poginulih boraca i ratnih vojnih invalida od prve do pete kategorije i učenici generacije, kao i studenti sa posebnim potrebama dobijaće stipednije do kraja školovanja pod uslovom da svake godine dostavljaju potvrde o upisu u narednu akademsku godinu.\nIz budžeta opštine Ugljevik za studentske stipendije prethodne školske godine ukupno je izdvojeno 30.000 KM.


20 Nov 2016 Komentara (0)Osiguranje Internetom / Nova Godina / Srećna Nova Godina / Poslovanje / Novi sajt / A-Team /\nSutra, 21.novembra biće tačno tri godine od kada smo Vam se po prvi put obratili preko portala OsiguranjeInternetom. Za nama je još jedna godina sa interesantnim dešavanjima na tržištu osiguranja, a mi smo uložili svoj maksimum da sva ta dešavanja ispratimo i da na jednom mestu za Vas prikupimo sve relevantne informcije na temu osiguranja u našoj zemlji.\nKratko da Vas podsetimo: Krajem prošle godine dosta prašine je podigla istraga Poreske uprave oko malverzacija sa isplatama provizije i utajom poreza u vezi sa tim u nizu osiguravajućih kuća. Sa novom 2016.godinom stupila je na snagu i direktiva EU "Solventnost II", koja ima za cilj da dodatno ojača sektor osiguranja u Evropi od poremećaja koje bi mogli da izazovu sve brojniji štetni događaji. Početak februara je doneo povlačenje AS Neživotnog osiguranja sa tržišta Srbije, a u istom mesecu je okončana i likvidacija "MetLife" osiguranja koje se takođe poveklu sa našeg tržišta. Mart je doneo još jednu veliku avionsku nesreću, pad aviona kompanije FlyDubai na jugu Rusije, što je bio uvod u niz prirodnih katastrofa koje će dogoditi u narednim mesecima, gde su prednjačile poplave i zemljotresi koji će imati značajan uticaj na tržište osiguranja u budućnosti, a u junu će istu sudbinu doživeti i avion EgyptAir-a. U aprilu se po prvi put na našem tržištu pojavilo "unit-linked" životno osiguranje, koje predstavlja vid osiguranja života sa ulaganjem u investicione fondove. Epilog je dobio i sudski postupak koji se vodio protim takozvane "saobraćajne mafije" zbog naplate osiguranja iz lažiranih saobraćajnih nezgoda, što može da posluži kao primer borbe protiv svih malverzacija sa osiguranjem. Početak jula je doneo još jedno povlačenje sa našeg tržišta, AXA Grupa je najavila svoj izlazak što će svakako imati svoj uticaj jer se radi o jednom od najvećih globalnih osiguravača. U avgustu je epilog dobila i afera od prethodne godine sa naplatom osiguranja preko uplatnica objedinjene naplate u smislu obustave postupka pred Komisijom za zaštitu konkurentnosti. Stres-test koji je za sektor osiguranja sprovela Narodna Banka Srbije, kao i nešto ranije razmatranje primena načela direktove "Solventnost II" na osiguravače u Srbiji dalo je pozitivne razultate i možemo reći da je sektor osiguranja u Srbiji stabilan sa tendencijom daljeg razvoja i rasta.\nVreme pred nama, sigurni smo, doneće nova, interesantna dešavanja, novine u pokrićima i programima, a možda i nekog novog učesnika na tržištu što sve treba da unapredi ponudu osiguranja i učini je bližom potencijalnim osiguranicima. Od posebne važnosti će biti dalje promovisanje značaja osiguranja polazeći od činjenice da u našoj zemlji gotovo ništa nije osigurano, odnosno jako mali broj ljudi ima i koristi prednosti osiguranja. Jačanje konkurencije neminovno će dovesti do kvalitetnije i jeftinije ponude,a ljudi kroz informisanje o značaju osiguranja treba da usmere da izaberu upravo one programe koji su im potrebni i koji ih najbolje štite od rizika kojima su izloženi.\nNa kraju, koristimo priliku da Vas se zahvalimo na ukazanom poverenju, brojnim komentarima, sugestijama, kritikama i pitanjima na koja smo, verujemo, adekvatno odgovorili i pomogli Vam u rešavanju nedoumica koje ste imali u vezi sa osiguranjem. Pozivamo Vas da direktno komentarišete naše vesti, a i dalje imate mogućnost da nam šaljete sve svoje komentare, sugestije i kritike o našem radu. Nastavićemo da za Vas pratimo tržište osiguranja, da ga komentarišemo i analiziramo promovišući njegov značaj kao potrebu i zalog sigurnijeg i lepšeg života. Ostajemo otvoreni za sve što želite da nam kažete ili pitate, spremni da pomognemo savetom i komentarom na nepristrasan i objektivan način uvek vodeći računa pre svega o Vašem interesu. Ovaj portal je već postao mesto okupljanja svih onih koji žele da se brzo i lako informišu o osiguranju, Vaša prva adresa kada imate bilo koje pitanje ili nedoumicu o osiguranju,a naš cilj je da kvalitetnim radom i sadržajem osiguramo da tako ostane i u budućnosti.


Poljoprivrednik i Zadružni savez Srbije ozvaničili saradnju - AgroSmart\n„Dnevnik-Poljoprivrednik“ AD i Zadružni savez Srbije potpisali su danas na 85. međunarodnom poljoprivrednom sajmu u Novom Sadu protokol o saradnji, s ciljem zajedničkog angažovanja na razvoju zadružnog sektora i boljoj informisanosti o ovoj oblasti. Kako je tom prlilikom izjavio Nikola Mihailović, predsednik Zadružnog saveza Srbije slika o zadrugama kao ostacima jednog prevaziđenog sistema se polako menja i ovaj sektor ide uzlaznom putanjom.\n– Mediji imaju važnu ulogu jer su izveštavanjem o svetlim primerima zadrugarstva ali i poteškoćama s kojima se ovaj sektor suočava doprineli njegovoj popularizaciji i oporavku. Iz tog razloga potpisali smo protokol o saradnji s listom „Poljoprivrednik“ jer nam je želja da zajedničkim aktivnostima doprinesemo daljem napretku zadrugarstva, rekao je Mihailović.\n– List „Poljoprivrednik“ već 62 godine izveštava o stanju u zadružnom sektoru kroz stalne rubrike. Namera nam je da protokolom o saradnji dodatno doprinesemo razvoju zadrugarastva kako putem tematskih tekstova, tako i organizovanjem skupova od značaja za zadrugare i kooperante, rekla je dr Gordana Radović, direktor „Dnevnik-Poljoprivrednik“ AD i dodala da je namera ovog preduzeća koje, osim specijalizovnih novina Poljoprivrednik izdaje i knjigu Poljoprivrdnikov poljoprivredni kalendar, da osim što izveštava o temama iz ove oblasti u budućnosti želi da što više i kreira.


MINISTARSTVO URADILO NACRT DRŽAVNOG BUDŽETA ZA 2021. - PV Informer MINISTARSTVO URADILO NACRT DRŽAVNOG BUDŽETA ZA 2021. - PV Informer\n1 mesec pre 157 pregleda Izvor: vijesti.me\nPrihodi državnog budžeta u ovoj godini iznosiće 1,89 milijardi, odnosno za 274 miliona ili 16 odsto više nego prošle godine, pa će deficit iznositi 135 miliona eura umjesto 457 miliona eura, koliko je nedostajalo u 2020.\nTo je navedeno u dijelu nacrta državnog budžeta za 2021. godinu, koji je objavljen uz dokumentaciju o emitovanju obveznica od početka decembra prošle godine.\nOvaj dokument je radilo Ministarstvo finansija.\nMinistar finansija Milojko Spajić je najavio u drugoj polovini decembra da će nova Vlada raditi novi budžet i imati predlog do kraja marta, do kada je u privremeno finansiranje.\nSve ove prognoze u okviru dokumentacije za zaduženje od 750 miliona eura zasnovane su na očekivanju suzbijanju pandemije virusa korona, kao i da neće biti novih negativnih dešavanja.\nRast prihoda se očekuje na osnovu oporavka ekonomije, jer se prognozira rast BDP-a u 2021. godini za osam odsto.\nOčekivanja iz tog nacrta budžeta su da će u 2022. godini rast ekonomije iznositi oko šest odsto, a u 2023. godini oko pet odsto.\nTo znači da bi BDP u 2023. godini bio nešto iznad onoga iz 2019. godine, odnosno da bi se crnogorska ekonomija vratila na pretkrizni period u roku od tri godine.\nŠta piše u dokumentaciji\nPrema tom nacrtu budžeta, Vlada očekuje da će ove godine od poreza na dodatu vrijednost (PDV) prihodovati 635 miliona eura, dok se prošle godine usljed krize i manjeg turističkog prometa od ove dažbine u državnu kasu slilo 522 miliona eura. Od obaveznih doprinosa na zarade očekuje se 540 miliona eura ili 13 miliona više nego u prošloj godini, od poreza na dohodak 123 miliona ili sedam miliona više, a od akciza 216 miliona ili 15 miliona eura više nego što je prihodovano u 2020.\n“Predviđen je rast prihoda od PDV-a zbog naplate zaostalih poreskih dugova prema reprogramiranju poreskih zahtjeva, zajedno s borbom protiv neformalne ekonomije i primjenom elektronske fiskalizacije poreskih kasa od 1. januara 2021. Pored toga, prihodi od poreza na dohodak građana vjerovatno će činiti značajan udio u ukupnom prihodu, dok će akcize zabilježiti rast, kao rezultat oporavka ekonomske aktivnosti i u skladu sa prilagođavanjem crnogorske akcizne politike sa politikom akciza Evropske unije”, navedeno je u dokumentu.\nProšlogodišnji budžetski deficit vrijedio je 10,7 odsto procijenjenog BDP-a, dok će očekivani deficit u ovoj godini iznositi 2,7 odsto ovogodišnjeg BDP-a.\nBlagi pad javnog duga od iduće godine\nNeto javni dug na kraju prošle godine procijenjen je na iznos od 3,8 milijardi eura ili 88,6 odsto procijenjenog BDP-a.\nPrema prognozama Vlade iz ovog dokumenta, on će na kraju ove godine iznositi 3,95 milijardi, ali će zbog očekivanog oporavka ekonomije njegov udio u BDP-u biti smanjen na 87,1 odsto.\nNa kraju 2022. godine očekuje se da javni dug iznosi 4,03 milijarde ili 80,5 odsto BDP-a a na kraju 2023. bi iznosio 4,05 milijardi ili 76,4 odsto BDP-a.\nNeto javni dug prije ekonomske krize izazvane pandemijom koronavirusa, na kraju 2019. godine, iznosio je 3,2 milijarde ili 64,5 odsto BDP-a iz te godine.\nJavni dug će nominalno za 800 miliona eura biti veći na kraju 2023. nego što je bio 2019. godine.\nCilj prethodne Vlade iz perioda prije krize bio je da u 2022. godini javni dug bude ispod 60 odsto BDP-a, što je granica iz mastrihtskih krijetirijuma između srednje i visoke zaduženosti neke zemlje.\nU ovom dokumentu nema prognoze kada bi javni dug mogao pasti ispod ove granice.\nMatematički gledano trebalo bi sedam godina prosječnog rasta BDP-a između pet i šest odsto, a da u međuvremenu ne bude još nekih kriza ili vanrednih državnih rashoda.\nOporavak turizma do 2023.\nOptimistične prognoze o rastu ekonomije ove i u naredne dvije godine zasnovane su na prognozi oporavka turizma, najznačajnije privredne grane.\n“Očekuje se da će se turizam oporaviti u srednjoročnom periodu, nakon negativnog šoka za ovaj sektor 2020. godine, zbog pandemije kovid-19, otežanog zatvaranjem granica sa susjednim zemljama. Pošto je usvojena nova politika nove Vlade, procjenjuje se da se prihodi od turizma u 2021. godini postepeno oporave i dostignu 55 procenata nivoa iz 2019. Očekuje se da se potpuni oporavak prihoda od crnogorskog turizma na nivo iz 2019. godine ostvari do 2023. To je u skladu sa procjenama Svjetske turističke organizacije o globalnom turističkom oporavku od 2,5 do 4 godine. Predviđeni prihodi od turizma u srednjoročnom periodu takođe se oslanjaju na mjere strukturnih reformi, povećanje kapaciteta i poboljšanja u ponudi”, navedeno je u dokumentu.\nPrva dionica auto-puta do kraja godine, nema najava nastavka gradnje\nIz Vlade očekuju da će prva dionica auto-puta od Podgorice do Matešava biti završena do kraja 2021. godine, odnosno sa oko dvije i po godine zakašnjenja.\nNjegov konačni završetak trebalo bi da ima, kako je navedeno, pozitivne efekte na ekonomsko okruženje i ubrzanje budućeg ekonomskog rasta.\nOčekuje se da će se skratiti vrijeme putovanja između sjevera i juga Crne Gore i stvori nove poslovne mogućnosti i investicije.\n“Očekuje se da se eventualno smanjenje ulaganja iz javnih izvora po završetku prve dionice auto-puta Bar-Boljare nadoknadi porastom privatnih investicija, zbog programa ekonomskog državljanstva, modernizacije međunarodnih aerodroma, usvajanjem Zakona o javno-privatnom partnerstvu i drugim najavljenim ulaganjima. Poboljšanja u ukupnom poslovnom i regulatornom okruženju, uključujući kroz očekivano ubrazanje EU integracije, imaju za cilj nastavak podsticanja priliva stranih direktnih investicija (SDI), za koje vlada očekuje da će dostići prosječno devet procenata BDP-a između 2021. i 2023. godine”, navedeno je u dokumentu.\nNe pominje se mogućnost nastavka gradnje nove dionice auto-puta.\nIz MMF-a i Svjetske banke ranije je upozoravano da zbog visokog javnog duga neće biti moguća gradnja novih dionica dok se javni dug ne spusti na 60 odsto BDP-a.\nNavedeno je da prva dionica auto-puta nije finansijski isplativa, odnosno da će se od naplate putarine moći vraćati najviše do polovine godišnjih rata za njegovu izgradnju, odnosno da će država godišnje morati da dotira 32 miliona eura iz budžeta kako bi se vraćale ove rate.


Nagradu "Pokretači promena"dobili Prijatelji dece Srbije i MODS - Mreža organizacija za decu Srbije\nNagradu „Pokretači promena“dobili Prijatelji dece Srbije i MODS\nBeogradska otvorena škola je u četvrtak, 21. novembra 2019. godine, a uz podršku Američke agencije za međunarodni razvoj (USAID) dodelila nagrade najboljim ”pokretačima promena” u 2019. godini.\nPrijatelji dece Srbije i Mreža organizacija za decu Srbije dobili su nagradu za najbolju zagovaračku inicijativu na nacionalnom nivou, a za projekat Deca i mediji – Sprečimo zloupotrebu dece u medijske i političke svrhe!\n“Još jednom podsećam sve medijske kuće i političke organizacije da zaštite decu, i u svojoj praksi primene Pravilnik protiv zloupotrebe dece u medijske svrhe i Kodeks o zaštiti dece od političkih zloupotreba!”, rekla je Iva Eraković, izvršna direktorka Prijatelja dece Srbije, a Saša Stefanović, direktor MODS-a, da “Nema aktivnih građana sutra ako ne brinemo o deci danas”.\nHvala BOŠ-u i svim institucijama i medijima koji su podržali našu inicijativu! I nastavljamo dalje!\nGodišnja konferencija je organizovana u okviru projekta „Aktivni građani: bolje društvo: zagovaranjem ka saradnji i demokratskom razvoju” koji podržava USAID, a sprovodi BOŠ u saradnji sa Beogradskim fondom za političku izuzetnost (BFPE) i Balkanskom istraživačkom mrežom (BIRN).\nIzvor: Prijatelji dece Srbije\ndeca i mediji


Ивица Дачић: Свет не може бити бољи без сарадње у култури и образовању | Socijalistička partija Srbije\nIvica Dačić: Svet ne može biti bolji bez saradnje u kulturi i obrazovanju Vesti\n13 septembra, 2019 u 12:40\nSvet ne može postati bolji bez zaštite i jačanja saradnje u oblastima kulture, obrazovanja, nauke i komunikacija i informacija, poručio je ministar spoljnih poslova Ivica Dačić i dodao da je Srbija posvećena mandatu i vrednostima Uneska.\nDačić je, otvarajući Međunarodni konsultativni sastanak u oblasti medijske i informacione pismenosti, istakao da skup govori upravo u prilog toj posvećenosti Srbije i njenom opredeljenju da bude snažan partner u sprovođenju Uneskovih globalnih prioriteta i ciljeva.\nSrbija, napomenu je, pridaje izuzetan značaj aktivnostima Uneska po pitanju zaštite materijalnog i nematerijalnog kulturnog nasleđa, prirodnog i dokumentarnog nasleđa, kao i promovisanju raznolikosti kulturnih izraza, i snažno podržava prioritete Uneska – Afriku i rodnu ravnopravnost, kao i mlade, obrazovanje i kulturu.\n„Očekujemo da će ova poseta generalne direktorke Uneska doprineti daljem intenziviranju i diversifikaciji saradnje Republike Srbije i Uneska u svim oblastima“, rekao je Dačić i konstatovao da je generalna direktorka Uneska Odri Azule, po prvi put u Srbiji u tom svojstvu.\nSrbija je spremna da na različite načine doprinese jačanju i sprovođenju zacrtanih prioriteta i ciljeva Uneska, dodao je Dačić.\nTo su veštine koje razvijaju kritičko razmišljanje, odgovorno ponašanje u javnom medijskom prostoru, borbu protiv stereotipa, rasizma, govora mržnje, diskriminacije, dodao je Dačić.\n„Medijska i informaciona pismenost postaje pismenost za život u digitalnom dobu, u trenutku kada svi težimo osnaživanju građana da odgovore na socijalne, ekonomske i ekološke izazove i aktivno doprinesu sveukupnom napretku naših društava“, naveo je on.\n„Ovo se posebno odnosi na mlade generacije, jer na mladima svet ostaje“, primetio je Dačić.\n„Polazeći od toga da neznanje rađa predrasude, a predrasude sukobe, važno je dodatnu pažnju posvetiti pismenosti i obrazovanju kao prevenciji svakog oblika netolerancije. Zato je misija Uneska danas značajnija nego ikada pre, na nacionalnom i globalnom nivou“, rekao je Dačić.\nIzrazio je zahvalnost Unesku što je prepoznao ideju da se preispita i unapredi relevantni nastavni plan i program za nastavnike, kao ključni resurs za razvijanje informacionog, komunikacionog i tehnološkog pejzaža.\nDodao je da se nada da će zaključci skupa, kao rezultat rada 30 stručnjaka iz celog sveta u oblasti medija, obrazovanja, komunikacionih i informacionih tehnologija, uspešno doprineti pripremi „Beogradskih smernica za Nacrt globalnih standarda za kurikulume za medijsku i informacionu pismenost“, a potom i ažuriranju priručnika o medijskoj i informacionoj pismenosti.\nSrbija će nastaviti da se, sa generalnom direktorkom i državama članicama, zalaže za ostvarenje plemenitih vrednosti i ciljeva Uneska od civilizacijskog značaja, ne samo u domenu obrazovanja i komunikacija, već i nauke i kulture, imajući u vidu njihov izvanredan potencijal u ostvarenju pozitivne vizije sveta na putu ka sveobuhvatnom i trajnom miru, zaključio je Dačić.


Veselji nije prisustvovao sastanku lidera vladajuće koalicije - Politika - Dnevni list Danas\nPočetna » Politika » Veselji nije prisustvovao sastanku lidera vladajuće koalicije\nVeselji nije prisustvovao sastanku lidera vladajuće koalicije\nLideri stranaka vladajuće koalicije, sa izuzetkom lidera Demokratske partije Kosova (DPK), Kadri Veseljia, su se danas sreli da bi razgovarali o daljim postupcima nakon ostavke premijera Kosova Ramuša Haradinaja.\n0Piše: Beta 30. jula 2019. 18.32\nZamenik premijera u ostavci i lider Socijaldemokratske inicijative Fatmir Ljimaj je posle sastanka izjavio da je to bio uobičajen sastanak.\n„To su normalni sastanci, da popijemo kafu sa kolegama, razgovarali smo o tome kako dalje. Jasno je da je zemlja pred izborima, postoje stalne konsultacije, samo sastanci za razmenu mišljenja“, kazao je Ljimaj.\nIzrazio je nadu da će se sledeće nedelje rešiti pitanje održavanja vanrednih parlamentarnih izbora.\nU vreme dok se održavao sastanak lidera iz DPK je saopšteno da se Veselji nalazi u aktivnostima u ograncima stranke.\nVeselji je sinoć posle sastanka Upravnog odbora stranke indirektno najavio da neće prisustvovati današnjem sastanku koji je sazvao premijer u ostavci.\nPortal gazetablic.com je danas, pozivajući se na svoje izvore sa jučerašnje sednice Upravnog odbora stranke, objavio informaciju da jučerašnji sastanak Upravnog odbora nije prošao kako je u izjavama za medije predstavio lider stranke Kadri Veselji, koji je rekao da je stranka uvek spremna za izbore.\nGazetablic piše da su neki visoki funkcioneri stranke predložili da se ne ide na izbore, sa obrazloženjem kako ne treba da se ide na izbore jer se time, kako su rekli, ispunjavaju agende nekih drugih stranaka, konkretno Alijanse za budućnost Kosova Ramuša Haradinaja.\nKadri Veselji, Skupština Kosova\nDuguje vlastima jer mu nije suđeno za korupciju


Zeleni traže uvođenje "klimatskih" pasoša - Istinito.com - Ne budi ovca!\nPočetna > Svijet > Zeleni traže uvođenje “klimatskih” pasoša\nZeleni traže uvođenje “klimatskih” pasoša\n16. Decembra 2019. Istinito699Leave a Comment on Zeleni traže uvođenje “klimatskih” pasoša\nStranka Zelenih Njemačke podnijela je zahtjev za uvođenje takozvanih “klimatskih” pasoša, koji bi omogućili da se osobe koje bježe od posljedica klimatskih promjena nasele u bilo kod dijelu svijeta.\nZeleni upozoravaju da zbog klimatskih promjena čitave državne teritorije mogu nestati, a kao primjer navode ostrva-države u Pacifiku.\nRješenje je, prema Zelenima, uvođenje “klimatskih pasoša”, prenosi njemački dnevnik “Bild” i navodi da je plan da čitave grupe stanovništva dobiju mogućnost da mogu da se presele, i to iz čitavog svijeta u bilo koji dio svijeta.\n“Neophodno je pomoći osobama čija je egzistencija ugrožena usljed klimatskih promjena i garantovati im pravo na zaštitu”, navodi se u zahtjevu i dodaje da to važi posebno za države sa istorijskim ili aktuelno visokim stepenom emisije štetnih gasova.\nPotpredsjednica njemačkog Bundestaga Klaudia Rot kazala je da bi jedna opcija bila da se tim ljudima da državljansvo.\nNaučni savjet njemačke vlade procjenjuje, dodajući da ne postoje odgovore prognoze, da bi do 2050. godine oko 25 miliona do jedne milijardi ljudi moglo biti prinuđeno da napusti svoju zemlju zbog posljedica klimatskih promjena.\nTagged istinito klimatski pasos zeleni njemacke\nŠojgu: Rusija razvila sistem za predviđanje rata


Predsednik Vučić: Napredak u saradnji u oblasti odbrane sa Turskom | Ministarstvo odbrane Republike Srbije\nPredsednik Vučić: Napredak u saradnji u oblasti odbrane sa Turskom\nU Palati "Srbija", u okviru posete turskog predsednika Srbiji, potpisan je niz bilateralnih sporazuma. Sporazum u oblasti odbrane potpisali su srpski ministar odbrane Aleksandar Vulin i njegov turski kolega Hulusi Akar. Svečana rezmena Sporazuma upriličena je pre početka obraćanja srpskog i turskog predsednika.\nPredsednik Vučić, u svom obraćanju nakon zvaničnog sastanka sa turskim kolegom, istakao je da su rezultati u saradnji Srbije i Turske takvi, da svaki dolazak predsednika Erdogana dodatno podstakne njihov razvoj i unapređenje.\n- Danas sam, prvi put, i nakon razgovora naših eksperata, govorio sa predsednikom Erdoganom i o saradnji u oblasti odbrane. Očekujem veliki napredak u okviru danas potpisanog sporazuma i veliki napredak u odbrambenoj sferi. Naši stručnjaci su pokazali interes za kupovinu određenog oruđa, opreme i oružja od Turske, a istovremeno, mi izražavamo našu želju da učestvujemo i u procesima transfera tehnologije i stvaranju zajedničkih preduzeća u odbrambenoj industriji, što kao dve suverene i nezavisne zemlje ne samo da imamo pravo, već imamo i ogromne mogućnosti na dobrobit obeju zemalja i ekonomsku dobrobit, ali i na, rekao bih još značajnije, podizanje naših odbrambenih kapaciteta – istakao je predsednik Vučić dodajući da očekuje napredak saradnje i u svim drugim oblastima.\nGovoreći o saradnji sa Turskom, predsednik Vučić je istakao da se sa Turcima rade i prvi jeftini stanovi za pripadnike Vojske i Policije u Nišu i Vranju, naglasivši da se očekuje da oni budu završeni u roku koji propisuje ugovor.\nPredsednik Erdogan istakao je da su danas održani zaista plodni razgovori, dodajući da su zalaganja predsednika Vučića imala veliki uticaj na te plodne razgovore.\nOn je istakao da je danas potpisano devet sporazuma i oni svedoče o tome koliko je plodan bio sastanak našeg Visokog saveta za saradnju. Prema njegovim rečima, takva efikasnost i takvi ishodi ostvareni su od strane ministara obeju zemalja, najavljujući strateške sastanke jednom godišnje, naizmenično u Srbiji i Turskoj.\nMinistar odbrane Aleksandar Vulin prisustvovao je sednici Visokog saveta za saradnju Srbije i Turske, kojim su rukovodila dvojica predsednika, kao i Srpsko-turskom poslovnom forumu.\nSvečani doček turskom predsedniku, uz državne i vojne počasti priređen je ispred Palate "Srbija", kome je prisustvovao i ministar odbrane Aleksandar Vulin. Uz svečani stroj Garde Vojske Srbije, počasne plotune i Reprezentativni orkestar Garde koji je intonirao državne himne dveju zemalja ispred Palate "Srbija", tri aviona MiG-29 Ratnog vazduhoplovstva i protivvazduhoplovne odbrane Vojske Srbije dopratila su avion kojim je predsednik Turske doputovao, od ulaska u vazdušni prostor naše zemlje, do srpske prestonice.\nPredsednici Vučić i Erdogan obišli su izložbu "Srbija i Turska u dokumentima Osmanskog arhiva i Arhiva Srbije", a predstavljeno je, takođe, i zajedničko izdanje poštanskih maraka povodom 140 godina od uspostavljanja diplomatskih odnosa Republike Srbije i Republike Turske.\nSvečani doček predsednika Turske\nSaradnja Srbije i Turske\nObraćanje predsednika Vučića-1\nObraćanje predsednika Vučića-2\nObraćanje predsednika Vučića-3\nObraćanje predsednika Vučića-4\nObraćanje predsednika Vučića-5\nSednica Visokog saveta za saradnju Srbije i Turske


''Taski U 21'' pobednik ''Letnjih igara na vodi'' | Ami Naxi Radio 89.7Mhz\n“Taski U 21“ pobednik “Letnjih igara na vodi“\nEkipa “Taski U 21“ osvojila je prvo mesto na “Letnjim igrama na vodi“ koje su treći put organizovane na bazenima Sportskog centra “Jezero“, a u organizaciji Grada Kikinde, u okviru “Kikindskog leta“. Pobednička ekipa savladala je u finalu “Prvi tim“ sa jednim poenom prednosti i tako obradovala svoje navijače. Kapiten pobedničke ekipe, Nikola Novaković, pre nego što su ga članovi njegovog tima bacili u bazen, stigao je da kaže da je ovo bilo lepo iskustvo pogotovo što im nije prvi put da se takmiče, ali da je pobedila sloga i zajedništvo koje imaju, s obzirom na to da se i privatno lepo druže:\n–Mi smo protekle godine igrali protiv iste ekipe u finalu, ali smo ih sada pobedili. Malo više smo vežbali, mi se već dugo lepo družimo i verujem da je to zajedništvo bilo presudno. Zaista smatram da je ovo jedna lepa zajednička pobeda cele ekipe. Mi smo došli da bi se družili i uživali. Naša ekipa ima i nekoliko aktivnih sportista, ima nas devetoro i svi smo jako složni, zato smo i pobedili – istakao je Novaković.\nU finalu je bilo viđeno 11 disciplina, a mnogobrojna publika mogla je da vidi nadmetanja u brzom plivanju, štafeti, bušenju balona, kao i pogađanju muzičkih numera. Bilo je neophodno opšte znanje, ali i dobra fizička spremnost, koju su prikazali svi učesnici. Svaka disciplina zahtevala je okrenotst i spremnost na vodi.\nNadmetanje na bazenima organiovano je u okviru “Kikindskog leta“, a Olivera Marinkov, iz Odseka za poslove razvoja grada podsetila je građane da je avgust pun kvalitetnog i zabavnog programa za sve one koji su odlučili da leto provedu kod kuće:\n–Već tradicionalno smo avgust započeli “Kikindskim letom“, a ove godine otvorili smo ga koncertom Duvačkog orkestra Dobrovoljlnog vatrogasnog društva Kikinda, a potom su održane i Igre na vodi. Najmlađa publika je imala priliku da pogleda predstavu “Pinokio“. Naredni vikend biće takođe zanimljiv, U petak nas očekuje veče sa Aleksadrom Dujinom, u suboru će biti održano disko veče na bazenima, da bi u nedelju bila održana predstava “Drž, ne daj“. Ove godine imamo šarolik program, zato pozivamo sve građane da sa nama zajedno uživaju u avgustovskim večerima – dodala je Marinkova.\nPoloženi venci na Simićevom salašu: U slavu onima koji su dali svoje živote za slobodu otadžbine\nVesti iz porodilišta: Rođene dve devojčice\nKnjiževne večeri u sredu i četvrtak u Biblioteci\nGostujuća predstava „Gospodin Mokinpot“ u subotu u Pozorištu\nLaboratorija „Medlab“ organizovala besplatne analize krvi za penzionere\nPojedine ulice u Kikindi u petak bez struje


Magazin RENOME Crnogorska narodna nošnja\nKulturno nasljeđe na prostorima savremene Crne Gore stvaralo se u složenim istorijskim okolnostima, kao proizvod dugovjekovnih antropoloških, etničkih i sociokultrnih prožimanja i simbioza.\nKnjeginja Milena, Jaroslav Čermak\nNa ilirskoj praistorijskoj osnovi taložile su se, veoma prisutne, grčka i rimska antička civilizacija, koje su, zatim, doživjele brojne invazije varvarskih naroda sa sjevera. Najjača od njihslovenska struja, uspjela je da se stabilizuje, izrazitim prilagođavanjem autohtonoj kulturi. Stvaranjem sopstvene državne organizacije, Doklee, razvija se specifična i originalna kultura, koja će, relativno rano, dostići bitne osobenosti autoindentifikacije i identiteta zajednice na širem prostoru današnje Crne Gore. Nastavljanjem državne organizacije pod imenom Zeta, te bitne odrednice homogenizaije još se više učvršćuju, shodno tadašnjim srednjovjekovnim odnosima i uslovima. Kulturna samosvijest postaje toliko vitalna i aktivna da je kasnije omogućila dugovjekovne uspješne otpore neuporedivo većim silama koje su težile da je podrede i asimiluju.\nNjegoš, Johan Bes\nTa jedinstvena država sa hiljadugodišnjom tradicijom, zauzimala je mali, ali veoma atraktivan geografski prostor pomorja, okoline Skadarskog jezera, plodnih riječnih dolina Zete, Morače, Tare, Pive i Lima, sa izvanrednim planinskim masivima Orjena, Lovćena i Rumije, te Prokletija, Komova, Sinjajevine, Durmitora i Bjelasice. Smanjivala se i širila hodom istorije, zavisno od okolnosti, ali nikada nije dozvolila gubljenje sopstvenog identiteta i subjekta u međunarodnim uslovima. Imala je tu globalnu sudbinu da bude na razmeđi hrišćanskog raskola pravoslavlja i katolicizma sa svim opasnostima i reperkusijama koje su iz toga proizilazile. Kasnije, gotovo pet vjekova bila je okružena moćnom Otomanskom imperijom i njenim konstantnim naporima da je pokori. Međutim, baš ta osobenost vitalnog i prilagodljivog kulturnog identiteta, pokazala se kao odlučujuća snaga zajednice da se u novim naletima sile i prevare održi i još više ojača. Nažalost, dugovjekovna borba za opstanak, kao i brojni zemljotresi i druge prirodne nepogode, izazvali su uništenje ili degradaciju velikog broja spomenika kulture. Danas posjedujemo samo blijede tragove antičke i srednjovjekovne kulture sa ovih prostora.\nProći će više od 470 godina od kada je Stefan Crnojević, utemeljitelj dinastije Crnojevića, otpočeo prve okršaje sa Turcima, pa do Balkanskih ratova, kada je konačno suzbijena turska dominacija na Balkanu, i Crna Gora, nastavljač državne tradicije Doklee i Zete konačno otklonila opasnost od ove orijentalne sile. U toj dugovjekovnoj borbi za opstanak, slobodu i nezavisnost, nekoliko puta je bila pregažena, ali se, poput feniksa, ponovo rađala jača i stabilnija. Nastala iz nužde i očaja, od ostatka nekada civilizovane države, mala Crna Gora će postati „kameni prijesto slobode“, simbol čojstva i junaštva i značajni moralni faktor u oslobodilačkoj borbi na čitavom prostoru Balkana. U hrišćanskom svijetu stvoren je kult Crne Gore i njena istorija je dobila mitske forme. Nakon nestanka dinastije Crnojevića, od početka XVI vijeka, ovom čudnom državom upravljaće vladike i Opštecrnogorski zbor, sve do sredine XIX vijeka kada postaje svjetovna država.\nPrethodna uopštavanja predstavljaju osnovu za shvatanje mjesta i uloge crnogorske nošnje u društvenom životu Crnogoraca. To je posebno važno kada je u pitanju razmatranje nastajanja i formiranja crnogorske ženske i muške svečane ili svitne nošnje, kao i crnogorske ženske i muške suknene nošnje, ali i niza drugih kulturnih fenomena koje karakteriše odijavanje Crnogoraca.\nPorijeklo i formiranje crnogorske nošnje\nDosadašnje ocjene i dilema\nPitanje porijekla i formiranja crnogorske nošnje do sada nije svestranije istraživano. Uglavnom su prezentirane proizvoljne ocjene ili pretpostavke, bez odgovarajuće naučne elaboracije. U stvari, većina istraživača smatrala je definitivnim da je Petar II Petrović Njegoš dao konačan izgled crnogorskoj svečanoj nošnji, a za suknenu rnogorsku nošnju nije postojao iole značajniji interes. Formiranje mišljenja o Njegošu kao kreatoru imalo je svoju dosta ubjedljivu pozadinu koja je mogla impresivno da djeluje. Brojni „njegošolozi“ „ozračeni“ Njegoševom genijalnošću, pripisivali su mu čitav niz zasluga u najrazličitijim sferama života Crnogoraca, pa i na planu odijevanja. Uz to asocijacije na Njegoševe portrete u svečanoj crnogorskoj nošnji, pogotovu izvanredni portret Johana Besa, nametala je „rješenje“ pitanja oko nastanka crnogorske svečane nošnje...\n(kompletan tekst u Renome-u br.7)\nIz knjige – Crnogorska narodna nošnja\nAutor: mr. Zorica Mrvaljević


Gasprom će kupovinom najvećih izvođača radova zaštititi izgradnju gasovoda Severni tok 2 od Amerike\napr 30 2019 12:45\njan 28 2019 12:42\nZa TE TO Pančevo treba oformiti Radna grupa predstavnika ministarstava Vlade Srbije, rekao je Tomislav Nikolić, predsednik Nacionalnog saveta za koordinaciju saradnje sa Rusijom i Kinom u razgovoru sa predstavnicima rusko-kineske delegacije koja radi na izgradnji ovog objekta.\ndec 07 2018 16:39\nElektroprivreda Srbije raspisala javni konkurs za zapošljavanje 163 stručnjaka, među kojima će biti i 62 pripravnika.\navg 21 2018 14:38\nDomaće firme, pre svega iz sektora mašinogradnje, uglavnom su podizvođači a ne partneri na velikim investicionim projektima u sektoru energetike, pa tako i na izgradnji TE Kostolac B3, što ih ugrožava u sticanju referenci da ubuduće budu nosilac posla i glavni izvođač radova, ne samo u zemlji već i u inostranstvu. (foto: TE Kostolac B)\njul 12 2018 00:00\nNIS predstavio poljoprivrednicima prednosti, brenda NISOTEC, koji je postao lider na domaćem tržištu maziva i jedan od deset najprodavanijih brendova na Balkanu.\nmaj 19 2018 08:25\nPetrohemija opet radi\nProizvodnja u HIP-Petrohemiji uspešno je pokrenuta posle jednomesečnog remonta.\nmaj 15 2018 11:58\nNIS modernizovao Pogon Bitumen\nModernizacija otpreme bitumena iz Rafinerije nafte Pančevo pored ekonomskog efekta, jer se skraćuje vreme utovara auto i železničkih cisterni, doprinosi i zaštiti životne sredine.\nmar 30 2018 17:44


Krkobabićev sin i Zukorlić izabrani za potpredsednike Skupštine - Politika - Dnevni list Danas\nPočetna » Vesti » Politika » Krkobabićev sin i Zukorlić izabrani za potpredsednike Skupštine\nKrkobabićev sin i Zukorlić izabrani za potpredsednike Skupštine\nM. Stojanović22.10.2020. 13:00\nZa potpredsednike Skupštine danas su izabrani Vladimir Orlić, sa liste Srpske napredne stranke i Stefan Krkobabić, sa iste liste, inače sin ministra bez portfelja u odlazećoj vladi Milana Krkobabića.\nPored pomenute dvojice izabrani su još i Radovan Tvrdišić, sa liste Srpskog patriotskog saveza, Marija Jevđić, sa liste Socijalističke partije Srbije, Elvira Kovač, sa liste Saveza vojvođanskih Mađara, i Muamer Zukorlić, kandidat Stranke pravde i pomirenja.\nU obrazloženju predloga kandidata za potpredsednike parlamenta u koje je Danas imao uvid navodi se:\n„Saglasno odluci Narodne skupštine o broju potpredsednika i dogovoru poslaničkih grupa u Narodnoj skupštini, predlažemo gore navedene narodne poslanike, smatrajući da će svojim dosadašnjim radnim i političkim iskustvom i ličnim kvalitetima doprineti dobrom i efikasnom vođenju sednica Narodne skupštine“.\nDačić je na toj poziciji zamenio Maju Gojković.\nMarija JevđićMuamer Zukorlićnarodni poslaniciRadovan TvrdišićSkupština SrbijeStefan KrkobabićVladimir OrlićBeograd


Android aplikacija – Orion Ring | PC Press\nAndroid aplikacija – Orion Ring\n10. april 2013. 10. april 2017. Nenad Veljković\nDa biste Android telefon koristili čak i kao telefon potrebna vam je dobra internet veza i Orion Ring aplikacija.\nKorisnici Orion Telekoma već odavno znaju da se u ponudi ovog provajdera nalazi i fiksna telefonija, i to pod vrlo povoljnim uslovima, pogotovo za korisnike objedinjenih usluga. Takođe, navikli su da ih Orion Telekom s vremena na vreme obraduje nekom nesvakidašnjom tehnološkom mogućnošću, a Android aplikacija Orion Ring je jedna od novosti koja će vam svakako olakšati život.\nNajkraće rečeno, Orion Ring je aplikacija koja Android uređaj pretvara u fiksni telefon koji možete da koristite svuda gde je dostupna neka internet veza. Naravno, sve prednosti pokazuju se u kućnom ili kancelarijskom okruženju sa WiFi vezom koju Orion Ring koristi da bi uspostavio vezu sa Orion SIP serverom i omogućio vam telefoniranje po mnogo povoljnijim cenama. Primera radi, poziv fiksnih brojeva u Srbiji košta svega 0,92 dinara po minutu, a pozivi ka većini evropskih zemalja, pa čak i zemalja Severne Amerike, tarifiraju se sa svega 5,55 dinara po minutu, a u ove cene uključeni su svi porezi.\nAplikaciju ćete lako naći u Play prodavnici na adresi goo.gl/cPw2C. Sama aplikacija je besplatna, a do kraja marta možete da iskoristite promotivnu akciju Orion Telekoma u kojoj svaki novi registrovani korisnik dobija 100 dinara kredita koje može da iskoristi za telefoniranje. Poklon nije beznačajan, jer za 100 dinara možete preko 100 minuta da razgovarate u Srbiji ili preko 18 minuta sa dragima u Minhenu, Beču, Parizu…\nNakon instalacije, aplikacija će zatražiti da se registrujete kao korisnik Orion Telekoma nudeći dve vrste naloga. Orion Ring nalog je predviđen za sve postojeće korisnike telefonije kod Orion Telekoma, pa njime jednostavno od svog Android uređaja pravite dodatni telefon s Orion Telekom brojem koji već imate. To može biti veoma zgodno, jer dobijate još jedan telefonski aparat koji možete da koristite kod kuće, ali i da ga nosite sa sobom i koristite svuda gde je dostupna neka WiFi mreža – čak i u inostranstvu.\nZa nove korisnike je zanimljiviji Orion VoIP nalog koji praktično predstavlja prepaid telefon s kojim možete da pozivate. Pošto nemate korisnički broj bićete jedino uskraćeni za prijem poziva pomoću ove aplikacije, ali su cene za odlazne pozive iste one koje smo naveli. Nakon popunavanja prijave s osnovnim podacima, moraćete da izaberete korisničko ime i lozinku, pa je to jedino potencijalno mesto gde možete da naiđete na teškoće. Naime, baza korisnika Orion Telekoma je prilično velika, pa ponekada nije lako doći do korisničkog imena koje nije već registrovano.\nNakon registracije na SIP serveru, u promotivnom periodu dobićete bonus kredit od 100 dinara, a dopuna ovog kredita je veoma jednostavna. Na gotovo svim trafikama možete da pronađete Orion VoIP kartice za dopunu, pa se kredit dopunjava jednostavnim unošenjem koda sa kartice. To je zgodno i za korisnike Orion Ring‑a u inostranstvu, jer bilo ko iz Srbije može da vam kupi dopunu i javi SMS‑om kod sa kartice, a onda možete slobodno da telefonirate pomoću Orion Ring aplikacije sa cenama kao da ste u Srbiji.\nOrion Ring nema pretenzije da zameni poznate aplikacije za besplatne komunikacije poput Viber‑a ili Skype‑a, ali predstavlja sjajno rešenje za jeftinije telefoniranje ka fiksnim i mobilnim mrežama u zemlji i inostranstvu i značajno unapređenje Orion fiksne telefonije jer fiksni telefon od sada možete da nosite sa sobom i koristite ga svuda gde postoji WiFi internet.\nTagovi: Orion Ring\n← BlackBerry dodaje gas\nInternet of Things dan u Beogradu →


CRTA :Pseudodemokratski izbori - CRTA\nBlog / 16.09.2020.\nKako opisati nedavno održane izbore? Minimalni standardi su ispunjeni, izborni zakoni su pred same izbore menjani pod geslom „unapređenja izbornih uslova,” ali su uglavnom poštovani.\nIpak, izbori nisu osnažili, već dodatno urušili demokratiju, cinici bi rekli „operacija uspela, pacijent umro,” i ne bi mnogo pogrešili.\nStanje demokratije u Srbiji se naravno ne može svesti samo na izbore, demokratija propada kada su ugrožene podela vlasti i vladavina prava, kada nema kontrolne uloge parlamenta, medija, i civilnog društva, kada država ne obezbeđuje ostvarivanje osnovnih prava. Ali, bez slobodnih i poštenih izbora, teško da se bilo koji od ovih negativnih procesa može usporiti, zaustaviti, ili preokrenuti.\nIzbori se već nekoliko ciklusa održavaju na takav način da su prava učesnika u najvećoj meri zaštićena, ali su učesnici suštinski neravnopravni. Vladajuće stranke dominiraju u medijima i raspolažu javnim resursima, često brišući granicu između partije i države, i ta neravnopravnost je vremenom dovela do toga da izbori više ne služe za suštinsku proveru vlasti, već za njenu povremenu potvrdu.\nVlast koja formalno ističe privrženost demokratiji i nameru da Srbiju približi Evropskoj uniji sve teže pravda takvo stanje. Izveštaj Evropske komisije iz 2018. godine, u delu ispunjenosti političkih kriterijuma koji se odnose na demokratiju, isticao je kao probleme neravnopravnost učesnika na izborima i nedostatke u ispunjavanju osnovnih funkcija parlamenta.\nKomisija je u sledećem izveštaju navela negativan uticaj političke polarizacije na rad demokratskih institucija. Ove godine, zbog nedostatka napretka u oblasti vladavine prava, prvi put nije otvoreno nijedno novo pregovaračko poglavlje, dok je poslednji izveštaj američke organizacije Fridom haus okarakterisao Srbiju kao hibridni režim.\nPoslednjih godina opozicija u Srbiji traži da se ovakvo stanje promeni, dok vlast, suočena sa pretnjom bojkota demokratskih institucija, ulaže ozbiljne napore da sve izgleda kao da je u najboljem redu. Vođen je dijalog sa opozicionim akterima, promenjeni su neki zakoni, ali se onda otišlo korak dalje i snižavanjem izbornog praga promenjen je sam izborni sistem.\nNa izbornim procedurama se intervenisalo u hodu, uvek sa istom svrhom, da se podstakne veće učešće i listi i birača na izborima. Strah od pandemije je to dodatno otežao, pa su menjana i pravila o sakupljanju potpisa i prijavljivanju za glasanje van biračkog mesta. Izbori su zbog proceduralnih propusta ponovljeni na iznenađujuće velikom broju biračkih mesta, sve da bi izgledalo kao da je procedura u potpunosti poštovana.\nVlast se u ovom inženjeringu izbora ipak preigrala. Na izbore je, što zbog epidemije, što zbog bojkota, izašlo najmanje birača u poslednjih nekoliko decenija. Glasovi su raspršeni na prevelik broj aktera, pa je većina listi ostala ispod čak i smanjenog praga.\nDominacija vladajuće stranke na izborima tako se odrazila i na skupštinu koja neće biti politički reprezentativna, neće biti mesto u kome se rešavaju politički sukobi. Takvi izbori su u suštini pseudodemokratski; iako višepartijski izbori postoje, kao i ostale formalne demokratske institucije, one služe da daju legitimitet nedemokratskoj dominaciji vladajuće stranke.\nZato je, dok obeležavamo Međunarodni dan demokratije, važno podsetiti se da su izbori u Srbiji daleko od „praznika demokratije,” ali se za njih vredi boriti, oni ipak ostaju glavni način kojim će demokratija oživeti.\nTekst je nastao povodom Međunarodnog dana demokratije i praćenja ispunjavanja političkih kriterijuma za pristupanje Srbije Evropskoj uniji i preuzet je sa portala Danas.rs.


MISTERIJA NESTANKA LAZARA IZ SMEDEREVA: Poslednji put viđen pre 7 dana na žurci, od tada kao u zemlju da je propao, a neko KORISTI NJEGOVU KARTICU?! – Senzualno\nHome / Lifestyle / MISTERIJA NESTANKA LAZARA IZ SMEDEREVA: Poslednji put viđen pre 7 dana na žurci, od tada kao u zemlju da je propao, a neko KORISTI NJEGOVU KARTICU?!\nadmin 22/12/2017\tLifestyle Komentari isključeni za MISTERIJA NESTANKA LAZARA IZ SMEDEREVA: Poslednji put viđen pre 7 dana na žurci, od tada kao u zemlju da je propao, a neko KORISTI NJEGOVU KARTICU?! 100 Views\nNi sedam dana nakon što je poslednji put viđen na parkingu hotela “Hamburg” u Smederevu nema ni traga ni glasa od Lazara Maksimovića (26).\n– On je sa dva druga i dve koleginice bio u kaficu na proslavi koju je organizovala firma u kojoj radi. Malo je više popio i nije hteo da ide iako su svi sa kojima je došao već napustili slavlje. Ostao je sa drugarom koji ga je izveo napolje i koji se na trenutak vratio u lokal da pozove taksi. Ali kada je ponovo izašao ispred Laze, navodno, nigde nije bilo – kaže za Kurir Lazarova drugarica i dodaje da iz hotela tvrde da se Lazar nije vraćao i da nemaju kamere na parkingu.\nKako Kurir saznaje, na insistiranje porodice i prijatelja proveren je Lazarov račun. Sumnja se da je, nakon određenih informacija iz istrage, kartica banke korišćena 3 dana nakon Lazarevog nestanka, ali zasad se ove informacije proveravaju.\n– Utvrđeno je da je Lazarova kartica korišćena u ponedeljak, 18. decembra i to u dva navrata, na bankomatu i u robnoj kući. Policija još uvek nije proverila kameru sa bankomata kako bi se utvrdilo da li je lično on podigao novac .\nPrevious DA LI JE TO POČETAK KRAJA: Bitkoin strmoglavo pada, evo kolika mu je sada vrednost!\nNext TAKSISTA IZ ODŽAKA POSTAO MILIONER, STATUS NA FB UZBUNIO SVE: Evo šta njegova žena kaže o loto groznici koja drma Srbiju!


Poparić na suđenju Ratku Mladiću: Za snajperske napade na Sarajevo krivi su Bošnjaci - Klix.ba\nPoparić na suđenju Ratku Mladiću: Za snajperske napade na Sarajevo krivi su Bošnjaci\n29.10.2015. u 16:45\nStručnjak za balistiku Mile Poparić koji je svjedok odbrane na suđenju Ratku Mladiću izjavio je da Vojska RS-a nije izvršila snajperske napade na Sarajevo 1994. godine, optužujući Bošnjake kao odgovorne za to.\nPoparić je kazao da je nakon izvršene analize putanje metka ustanovljeno da metak nije mogao biti ispaljen sa zgrade Metalka, koju su kontrolisali vojnici Vojske RS-a, kao što se to u optužnici navodi.\n"Svi dokazi upućuju na to da je na tramvaje 1994. godine pucano iz zgrade bivšeg Izvršnog vijeća, koja je bila pod kontrolom Armije RBiH", izjavio je Poparić.\nMladiću se, između ostalog, sudi i zbog optužbe za niz snajperskih napada i granatiranje Sarajeva tokom opsade. Na teret mu se stavlja optužba za genocid u Srebrenici i u nekim drugim općinama, ali i optužba za uzimanje pripadnika UN-a za taoce.\nKao svjedok odbrane Poparić je analizirao slučaj snajperskog ranjavanja civila Nafe Tarić i njene kćerke Elme, koje su ranjene u septembru 1993. godine dok su šetale gradom. Poparić je istakao da je nemoguće da su gospođa Tarić i njena kćerka Elma ranjene s pozicije koju je kontrolisala Vojska RS, jer su bile zaštićene barikadama.\nU drugom slučaju govorilo se i o ranjavanju 16-godišnje djevojke Sanele Muratović koja je ranjena u junu 1994. godine. U ovom slučaju vještak odbrane je to opravdao time da se desio rikošet, jer je metak navodno prvo pogodio obližnju zgradu a zatim djevojku.\nRatko Mladić suđenje Mile Poparić\nRuski bombarderi prišli američkom nosaču aviona\n29.10.2015. u 17:07\nPotvrđena optužnica protiv Kenana Vučijaka


Mirna Nikčević će prekršajno odgovarati | PCNEN\nObjavljeno: 17.08.2019, 13:06\nViše državno tužilaštvo u Podgorici je utvrdilo da nema elemenata krivične odgovornosti prve savjetnice u ambasadi Crne Gore u Ankari Mirne Nikčević, koja je na Fejsbuku iznijela stavove i komentare u kojima je vrijeđala vjernike koji su se na Trojčin dan okupili ispred Sabornog hrama Hristovog vaskrsenja u Podgorici. Prema pisanju Dana, u odluci tužilaštva se navodi da su tokom uviđaja pribavljeni svi podaci i obavještenja radi ocjene da li se u radnjama Nikčević stiču elementi bilo kog krivičnog djela koje se goni po službenoj dužnosti. Kako se navodi, utvrđeno je da nema elemenata krivične odgovornosti i da ona treba da odgovara samo prekršajno. Ministarstvo spoljnih poslova je pokrenulo prije dva mjeseca disciplinski postupak protiv Nikčević zbog stavova i komentara o Trojičindanskom saboru. Ona je tada u jednoj prepisci napisala da bi „zapalila Hram i sva goveda tamo“ i da se radi o „koljačima primitivnim“. Nakon toga joj je skraćen mandat i suspendovana je do pravosnažnog okončanja disciplinskog postupka.\nViše državno tužilaštvo u Podgorici je utvrdilo da nema elemenata krivične odgovornosti prve savjetnice u ambasadi Crne Gore u Ankari Mirne Nikčević, koja je na Fejsbuku iznijela stavove i komentare u kojima je vrijeđala vjernike koji su se na Trojčin dan okupili ispred Sabornog hrama Hristovog vaskrsenja u Podgorici.\nPrema pisanju Dana, u odluci tužilaštva se navodi da su tokom uviđaja pribavljeni svi podaci i obavještenja radi ocjene da li se u radnjama Nikčević stiču elementi bilo kog krivičnog djela koje se goni po službenoj dužnosti.\nMinistarstvo spoljnih poslova je pokrenulo prije dva mjeseca disciplinski postupak protiv Nikčević zbog stavova i komentara o Trojičindanskom saboru.\nOna je tada u jednoj prepisci napisala da bi „zapalila Hram i sva goveda tamo“ i da se radi o „koljačima primitivnim“.


O Pozivu za podnošenje predloga projekata sa OCD - Civilno društvo\nU petak 17. janaura održana je info sesija povodom Poziva za podnošenje predloga projekata u okviru Programa podrške civilnom društvu za javno zagovaranje, koji je Beogradska otvorena škola raspisala u saradnji sa Beogradskim fondom za političku izuzetnost i Balkanskom istraživačkom mrežom Srbija, pred više od 40 predstavnika i predstavnica organizacija civilnog društva. Program se realizuje u okviru projekta „Aktivni građani-bolje društvo: zagovaranjem ka saradnji i demokratskom razvoju“ koji je podržan od strane Američke agencije za međunarodni razvoj (USAID).\nPrisutnima su predstavljeni opšti i specifični ciljevi projekta, a posebna pažnja posvećena je očekivanim rezultatima. Organizacije civilnog društva koje podnose predlog projekta moraju imati u vidu važnost aktivnog uključivanja građana u kampanje javnog zagovaranja koje sprovode ove organizacije, podizanje svesti građana o značaju učešća u procesu donošenja odluka, unapređivanje saradnje između organizacija civilnog društva i medija i ostalo.\nPredstavnici organizacija, takođe su se upoznali sa tematskim oblastima programa, pravilima i uslovima učešća, kao i značaju projektne podrške. Kratkim osvrtanjem na prošlogodišnje odobrene projekte, razjašnjene su i dodatne nedoumice.\nOvo je drugi Poziv u okviru Programa, u okviru koga će biti podržano 10 organizacija civilnog društva kroz projektnu podršku. Rok za podnošenje predloga projekata je četvrtak, 30. januar 2020. godine do 23 sata i 59 minuta, a više informacija možete pronaći OVDE.


- Piraeus Banka - Piraeus Banka otvara 48 filijalu u Savogradu - Banke:online/\nPiraeus Banka - Piraeus Banka otvara 48 filijalu u Savogradu //\n// 2009-12-28 12:33:09\nPiraeus banka AD Beograd danas je otvorila još jednu filijalu u Beogradu, i to u Sava biznis centru, u ulici Milentija Popovića 5b, na adresi koja ujedno predstavlja i novo poslovno sedište Banke. Otvaranjem ove filijale poslovna mreža Piraeus banke u Beogradu je narasla na 27. poslovnica, odnosno na 48. poslovnih jedinica širom Srbije.\nBeograđanima su, sada, u još većem broju filijala, na raspolaganju svi proizvodi i usluge Piraeus banke, među kojima su i usluge u domenu tekućih računa, sefova, domaćeg i međunarodnog platnog prometa, dinarske i devizne štednje, kao i veliki broj atraktivnih kreditnih proizvoda i platnih kartica. Malim i srednjim preduzećima na raspolaganju su AktivBiz krediti za kratkoročno i dugoročno finansiranje obrtnog kapitala i investicija u opremu, industrijski i poslovni prostor, kao i brzi mikro krediti za opštu namenu. U novootvorenoj filijali obavljaju se i usluge finansijskog i operativnog lizinga.\nRadno vreme filijale je od 9 do 17 časova, a svim klijentima Piraeus banke dostupne su i usluge na bankomatu i to 24 časa dnevno.\nPiraeus Bank AD Beograd trenutno posluje kroz mrežu od 48 poslovnih jedinica u 18 većih gradova širom Srbije, kao što su Beograd, Novi Sad, Niš, Čačak, Kragujevac, Subotica, Kruševac, Vršac i Novi Pazar.\nIzvor: Piraeus Bank\nTagovi: banke piraeus_bank ekspoziture filijale poslovnice\n: Banca Intesa - Otvorena ekspozitura po novim standardima Intesa Sanpaolo grupacije //\n: NLB Banka - Nova ekspozitura NLB banke u Ruzveltovoj ulici u Beogradu //\n: NLB Banka - Nova poslovnica NLB banke u Loznici //\n: Piraeus Banka uvećala kapital //\n: Otvorena glavna filijala RAZVOJNE BANKE VOJVODINE u Novom Sadu //


Treći protest srpskih iseljenika u Njujorku, 8. avgusta 2020.\nGrupe srpskih iseljenika u gradovima širom sveta učestvovali su u sinhronizovanom protestu zbog političke situacije u Srbiji. Protest je, preko društvenih mreža organizovala grupa Democracy4Serbia, koju čine srpski građani u inostranstvu, zabrinuti zbog političke situacije i zdravstvene krize u matici, a ističu da je njihov protest - protest za demokratiju, slobodu, ljudska prava i ljudske živote u Srbiji.\nProtest srpske dijaspore u Helsinkiju\nProtesti su održani u Amsterdamu, Berlinu, Bostonu, Cirihu, Hamburgu, Helsinkiju, Londonu, Njujorku, Oslu, Parizu, Pragu i Vankuveru, a počeli su u isto vreme - podne u Severnoj Americi, odnosno 6 sati popodne po centralnom evropskom vremenu. Učesnici su objavljivali snimke na društvenim mrežama, a - kako navode - odlučili su da simbol protesta bude ključ - kao znak oslobođenja Srbije od svakog vida represije.\nGrupa Democracy4Serbia saopštila je u poruci doseljenicima da dovodi u pitanje legitimitet i zakonitost vladajućeg režima u Srbiji i "njihovo neodgovorno rukovođenje COVID-19 situacijom." Učesnici protesta podržavaju nezavisnu lekarsku inicijativu „Ujedinjeni protiv Kovida“ i kažu da protestuju zbog "stalne zloupotrebe vlasti, policijske brutalnosti i upotrebe paralegalnih formacija, upotrebe suzavaca tokom pandemije, za oslobađanje političkih zatvorenika, zbog negiranja slobode govora i validnosti izbora održanih 21. juna 2020 godine."\nTreći protest dijaspore u Njujorku\nOvo je treći put da se srpski iseljenici u Njujorku okupljaju da izraze protivljenje politici vlade u Beogradu. Njihov prvi protest održan je 12. jula dok su još trajali protesti u Beogradu i drugim gradovima Srbije.\n"Drago mi je što su se udružili ovoliki gradovi i energija u zajedničkom protestu protiv diktature u Srbiji. Nadam da ću se borba nastaviti i proširiti dublje po gradovima i generacijama, u ideji da se pruži pomoć matici, a prevashodno na loklanom nivou pojedincu, da se osnaži i bori za svoja prava", izjavila je za Glas Amerike Biljana llić, organizatorka protesta u Njujorku.\nJedna od učesnica julskih protesta u Njujorku bila je i Bojana Novaković, australijsko-srpska glumica, koja je u intervjuu za Glas Amerike govorila o tome zašto se pridružila demonstracijama.\nProšlo je mesec dana od protesta u Beogradu i drugim gradovima Srbije, na kojima su zabeleženi slučajevi policijske brutalnosti, a javnosti nije poznato da li su pokrenuti postupci protiv policajaca koji su učestvovali u nasilju u Beogradu. Iz Prvog osnovnog javnog tužilaštva Glasu Amerike nije stigao odgovor na to pitanje.


Ćurčić ''diplomirao'', odvešće ''Orlove'' na Mondijal? - Sportske.net\nĆurčić ''diplomirao'', odvešće ''Orlove'' na Mondijal?\nMučni kvalifikacioni ciklus je za Srbiju juče okončan, pred našim nacionalnim timom je novi početak, a plasman na Mondijal u Rusiju se već sada doživljava kao obaveza posle svih neuspeha u proteklom periodu.\nLjajo, Manćini te nije gledao!Stojke: "Ovo je najbolja utakmica u kvalifikacijama"Ljajić: "Dugo nekog nismo ovako razbili"Tošić otkrio šta 'svlačionica' misli poslednjem neuspehu "Orlova"Tošić: "Nisam se izvinjavao zbog tri prsta"\nJoš od prošlogodišnjeg drona koji je za zastavom velike Albanije leteo nad stadionom u Humskoj i svega što je potom usledilo, svi smo jedva čekali da se kvalifikacije za Evropsko prvenstvo što pre okončaju.\nNaš tim je odavno izgubio sve šanse da se nađe na Evropskom prvenstvu naredne godine, a dolaskom selektora Radovana Ćurčića je započela ''Operacija Rusija 2018''.\nAktuelni selektor je posle odlaska Holanđanina Dika Advokata najavljen kao dugoročno rešenje za klupu ''Orlova'', odnosno kao čovek kadar da naš posrnuli nacionalni tim podigne ''iz pepela'' i odvede ga na Mondijal 2018. godine u Rusiji.\nĆurčić je u završnici minulih kvalifikacija već imao priliku da pokaže svoje umeće i njegov do sada najveći uspeh na klupi ''A'' selekcije svakako je pobeda u Elbasanu nad Albanijom (2-0), kojom je reprezentacija Srbije koliko-toliko vratila veru u sopstvene mogućnosti.\nUtisak je mogao da bude povoljniji da su ''Orlovi'' sinoć izbegli novi poraz od Portugala u Humskoj (1-2), ali je opšti utisak da naši igrači igrom i borbenošću nisu razočarali.\nKako dalje? Kako do Mondijala?\nNa to pitanje je danas, gostujući na TV Pink pokušao da odgovori Savo Milošević, potpredsednik FSS, koji smatra da će Radovan Ćurčić uspešno voditi naš nacionalni tim kroz naredni kvalifikacioni ciklus.\n''Ćurčić će sigurno ostati selektor do kraja kvalifikacija za Svetsko prvenstvo. Da bi se ostvario rezultat, mora da se ima kontinuitet u radu i selektor će dobiti našu punu podršku. Ćurčić poseduje i znanje neophodno za ostvarivanje rezultata'', jasan je Milošević.\nSlično razmišlja i nekadašnji reprezentativac Mladen Krstajić, koji smatra da je Ćurčić u Albaniji ''diplomirao'' i pokazao da je sposoban da uspešno vodi ''Orlove'' i u najvećim iskušenjima.\n''Pobeda u Elbasanu protiv Albanije bila je diplomski rad selektora Ćurčića i na tome treba graditi optimizam. Neki kažu da je utakmica bila dosadna, ali bila je baš onakva kakva je trebalo da bude. Momci su dobili na samopouzdanju i verujem da će se nacija još radovati uspesima naše seniorske reprezentacije'', poručio je Krstajić, a prenosi ''Informer''.\nPodršku aktuelnom selektoru su dali i Milan Lane Jovanović i Marko Pantelić, koji su takođe uvereni da će pod Ćurčićevim vođstvom ''Orlovi'' zaigrati u Rusiji 2018.\nDa li i vi delite njihovo mišljenje i optimizam?\nSrpski ''Orlovi'' su - REKORDERI?!\nTošić otkrio šta 'svlačionica' misli poslednjem neuspehu "Orlova"\nSantoš: "Srbija je trebalo da bude na EP"


NIS nam izbija pare iz džepa\nNaftni derivati su svuda u svetu jako oporezovani, a učešće poreza u strukturi cene ide i do 55 odsto, kao što je to slučaj u Italiji i Irskoj. Kod nas je taj deo kolača koji uzima država jako mali. Zašto? Zato što dajemo NIS-u koji je država u državi, jedan užasno moćan i neefikasan mamut iza koga ...\nMoskva -- Gasprom potvrdio da je primio deo otplate ukrajinskog duga za gas, ali je zapretio da će povećati cene ako Ukrajina do 1. januara ne isplati dug u potpunosti. "Već smo dobili prve isplate. To, međutim, još nije cela suma o kojoj smo se dogovorili", izjavio je ruskoj državnoj televiziji ...\nČinjenica je da se radi o evropskom projektu, da je Srbija samo jedna od tranzitnih država i da za rusku stranu gasovod ima punu svrhu, korist i funkciju samo ukoliko prodre do najbogatijih i najboljih potrošača gasa u srcu Evrope.\nInterfaks: Sporazum 5. decembra\nMoskva -- Rusija i Srbija planiraju da potpišu dokumenta o naftno-gasnom aranžmanu 5. decembra u Beogradu, javio je Interfaks pozivajući se na izvore bliske pregovorima. Agencija navodi da će rusku delegaciju na ceremoniji predstavljati predsednik Upravnog odbora "Gasproma" Aleksej Miler.\nGasprom: Ukrajina do 1. decembra da izmiri dug za gas\nRuska kompanija "Gasprom" i "Naftogas Ukrajine" su saopštili da su postigli saglasnost da Ukrajina deo duga za uvezen ruski gas plati do 1. decembra. Kako prenosi ruski dnevnik "Vedomosti", reč je o dugu za preuzeti gas u septembru i delimično u oktobru.\nGasprom: Saglasnost oko Južnog toka\nMoskva -- "Gasprom" je usaglasio mere za osnivanje zajedničkog preduzeća sa Srbijom, zaduženog za izgradnju dela gasovoda "Južni tok" kroz Srbiju, saopštila je kompanija. O koracima koje je neophodno preduzeti za osnivanje zajedničkog rusko-srpskog preduzeća u okviru tog projekta danas su, na ...\n"Gasprom" usaglasio mere za preduzeće sa Srbijom\nRuska kompanija "Gasprom" usaglasila je mere za osnivanje zajedničkog preduzeća sa Srbijom koje će biti zaduženo za izgradnju dela gasovoda "Južni tok" kroz balkansku državu, saopštila je u Moskvi pres služba "Gasproma". O koracima koje je neophodno preduzeti za osnivanje zajedničkog rusko-srpskog ...\nSrbija traži ceo ugovor, jer protokol nije obavezujući\nPregovori o energetskom sporazumu ulaze u završnu fazu, ali ruska strane i dalje insistira na prethodnom potpisivanju protokola umesto zajedničkog ugovora. Time žele da omoguće lakšu poziciju posle kupovine NIS-a koja ih neće striktno obavezivati na dalja ulaganja, pre svega u gasovod "Južni tok" i ...\nUgovor sa „Gaspromom” biće potpisan 20. decembra\nDo 20. decembra biće pripremljeni i potpisani dokumenti kojim „Gasprom” kupuje 51 odsto NIS-a, najavljuje ruski ministar za vanredne situacije Sergej Šojgu. Šojgu je to rekao posle dvodnevnog sastanka mešovitog komiteta za ekonomsku saradnju u Moskvi, gde je Srbiju predstavljao zamenik premijera ...\nRusi garantuju kompletan gasni sporazum\nKopredsednici Mešovitog srpsko-ruskog komiteta za ekonomsku saradnju Sergej Šojgu i Ivica Dačić potpisali su danas protokol koji predviđa da do 20. decembra bude završena priprema i potpisivanje dokumenata o prodaji 51 odsto akcija NIS-a ruskom "Gaspromu".\nProdaja NIS-a do 20. decembra?\nMoskva, Beograd -- Do 20. decembra biće pripremljena i potpisana dokumenta kojim "Gasprom" kupuje 51 odsto NIS-a, najavljuje ruski ministar za vanredne situacije Sergej Šojgu. Šojgu je to rekao posle dvodnevnog sastanka mešovitog komiteta ze ekonomsku saradnju u Moskvi, gde je Srbiju predstavljao ...\nSusret Dačić-Šojgu u Rusiji\nBeograd -- Ruski ministar za vanredne situacije Sergej Šojgu ponovio je da će sva tri dela bilateralnog energetskog sporazuma između Rusije i Srbije biti realizovana. Šojgu je to rekao na sastanku mešovitog komiteta za ekonomsku saradnju Srbije i Rusije u Moskvi, gde srpsku delegaciju predvodi ...\nRusi da se izjasne o izgradnji gasovoda\nU Moskvi će biti održana redovna godišnja sednica mešovitog međudržavnog komiteta Srbije i Rusije. Raspravljaćemo o tokovima ekonomske saradnje, kao i o proširenju spiska robe koja je na režimu slobodne trgovine, a biće reči i o rekonstrukciji Hidroelektrane „Đerdap“ - kaže za „Blic“ Ivica Dačić, ...


Dodik: Funkcionalna BiH na bazi dogovora i realnih mogućnosti - Klix.ba\nFunkcionalna BiH može da se gradi samo na bazi dogovora i uvažavanja realnih mogućnost u skladu s Ustavom, rekao je premijer Milorad Dodik tokom razgovora s višim zamjenikom visokog predstavnika međunarodne zajednice u BiH Peterom Bas-Backerom.\nDodik je ovom prilikom naglasio da su razgovori o ustavnim promjenama mogući samo u demokratskoj atmosferi, uvažavajući prava konstitutivnih naroda.\nAmbasador Bas-Beker je pohvalio odluku Vlade RS-a o utvrđivanju općine Srebrenica kao područja od posebnog socijalno-ekonomskog značaja i aktivnosti koje su preduzete da se riješe osnovna pitanja stanovnika Srebrenice.\nTakođer, ambasador Bas-Beker je ocijenio kao pozitivnu pomoć Vlade na obnovi džamije Ferhadija u Banjoj Lucu. On je, također, izrazio uvjerenje da će u Sarajevu biti vraćena i imovina Srpske pravoslavne crkve te da će biti nastavljen dijalog vjerskih zajednica u BiH\nPremijer Milorad Dodik je zahvalio ambasadoru Peteru Bas-Bekeru na dosadašnjoj saradnji i doprinosu na ostvarivanju rezultata koji su postignuti u Republici Srpskoj i BiH, posebno u stvaranju povoljne sigurnosne situacije, saopćeno je iz Biroa Vlade RS-a za odnose s javnošću.


Prvi „PP PIVA – NP SUTJESKA TRAIL 2020” okupio trkače iz sedam evropskih zemalja – Program prekogranične saradnje Prvi „PP PIVA – NP SUTJESKA TRAIL 2020” okupio trkače iz sedam evropskih zemalja | Program prekogranične saradnje\nStartne lokacije su bile različite. Takmičari iz Udarne kategorije startovali su sa Čemernog, dok su takmičari iz Proleterske kategorije trku započeli od kanjona Suhe. Lokacija cilja i proglašenje pobjednika bilo je kod centralnog spomenika na Tjentištu.\nDane Krstulović-Opara iz Splita bio je prvi u Udarnoj, dok je u Proleterskoj kategoriji prvo mjesto osvojila Snežana Đurić iz Kragujevca. Krstulović-Opara se nakon proglašenja pobjednika obratio prisutnima i naglasio da je bilo napornih uspona i strmih spustova, ali je prekrasno kada se popneš gore i pogledaš na jezero. On je rekao da je priroda ovdje fascinantna i da, po njemu, ovaj kraj teško šta može nadmašiti i da godišnji odmor treba provoditi ovdje, a ne na moru.\nTakmičari su istakli da je trka, iako naporna, odlično organizovana i da je područje Nacionalnog parka „Sutjeska” i Parka prirode „Piva” idealan za ovu vrstu sporta i rekreacije, kao i za aktivni odmor. Takođe, naveli su da su trkačke staze detaljno obilježene, a organizatori su se potrudili da odaberu najatraktivnije predjele kako bi se na najbolji način predstavili turistički potencijali ovog prekograničnog područja. Za bezbjednost učesnika bili su zaduženi pripadanici Gorske službe spasavanja Republike Srpske iz Foče, koji su bili raspoređeni na kontrolnim tačkama.\nOrganizatori trke su se potrudili da se ispoštuju sve mjere nadležnih institucija tokom aktuelne pandemije korona virusa, zbog koje je i broj učesnika znatno manji od očekivanog. Međutim, organizatori navode da će nastojati da ova trka postane tradicija i da iz godine u godinu okuplja sve veći broj ljubitelja sporta, avanture i adrenalina.\nTrka je održana u okviru prvog izdanja Treking lige 2020, a jedna je od aktivnosti projekta ”Turizam, Adrenalin i Rafting Avantura (T.A.R.A)” koji finansira Evropska unija u okviru Programa prekogranične saradnje BiH – CG.\nPredstavnik Opštine Foča, Igor Čurčić, istakao je da će se u okviru projekta raditi na razvoju novih turističkih proizvoda i brendiranju prekograničnog područja, unapređenju turističke infrastrukture, kao i na povećanju bezbjednosti na turističkim lokacijama.\nProjekat sprovode Opštine Plužine i Foča, u saradnji sa Parkom prirode „Piva“ i Turističkom organizacijom Opštine Foča sa ciljem razvoja i promocije prekograničnog područja kao jedinstvene destinacije za aktivni turizam. Realizacija je počela 1. decembra 2019. i trajaće dvije godine, do kraja novembra 2021. godine, a projektom je za narednu godinu planirano održavanje još jedne međunarodne planinske trke.